1.A. Valg af stemmeudvalg. Som stemmetællere valgtes Jeanne Johansen fra bord 1, Mogens (spørg best.) fra bord 2, og Mogens Scott fra bord 3. - PDF\n1.A. Valg af stemmeudvalg. Som stemmetællere valgtes Jeanne Johansen fra bord 1, Mogens (spørg best.) fra bord 2, og Mogens Scott fra bord 3.\nDownload "1.A. Valg af stemmeudvalg. Som stemmetællere valgtes Jeanne Johansen fra bord 1, Mogens (spørg best.) fra bord 2, og Mogens Scott fra bord 3."\n1 V A L D A L ØSTER ALLÉ 33 TLF FAX KØBENHAVN Ø Danske Bank A D V O K A T F I R M A Sporvejsfunktionærernes Boligforening Spøttrupvej 18, kld Vanløse J.nr kv/st Referat fra ordinært årsmøde i Sporvejsfunktionærernes Boligforening SBF 1 - afholdt mandag den 16. maj 2011, kl til 22.25, i Adventskirken, Sallingvej Vanløse. Til stede var: Gæster: Der var mødt 46 personer, hvoraf 40 var stemmeberettigede. Følgende bestyrelsesmedlemmer var til stede: Formand Birger Eckstrøm, kasserer Richard Weihe, bestyrelsesmedlemmerne Irene Orth og Carsten Frølund. Med til mødet var endvidere ejendomsadministrator Gitte Nørmark Pedersen, ejendomsadministrator Simon Toft samt advokat Kresten M. Valdal fra Valdal advokatfirma. Dagsordenen blev gennemgået som følger: 1. Valg af dirigent. Birger Eckstrøm bød velkommen og bestyrelsen foreslog René Clement, som dirigent for generalforsamlingen. René Clement valgtes enstemmigt. René Clement konstaterede, at årsmødet var indkaldt rettidigt, samt beslutningsdygtig. 1.A. Valg af stemmeudvalg. Som stemmetællere valgtes Jeanne Johansen fra bord 1, Mogens (spørg best.) fra bord 2, og Mogens Scott fra bord Formandens beretning Dirigenten gav ordet til Birger Eckstrøm, som henviste til den af bestyrelsen udsendte beretning der var udsendt sammen med indkaldelsen til generalforsamlingen. Der var ingen spørgsmål til formandens beretning, som blev taget til efterretning. Udover den skriftlige beretning, der var delt ud til samtlige medlemmer, orienterede Birger Eckstrøm kort om foreningens samarbejde med Bolignet, og de fremtidige udvidede hastigheder på internettet, som vil være som følger: 10 mb forbindelse - 99 kr./md 50 mb forbindelse kr./md 100 mb forbindelse kr./md\n2 - 2 - Der var ikke spørgsmål til bestyrelsens beretning, eller Birger Eckstrøms tilføjelser til denne, som herefter blev taget til efterretning. "Tilføjelse til bestyrelsens beretning" vedlægges nærværende referat som bilag Regnskab for Dirigenten gav ordet til Irene Orth, som på afdelingens vegne gennemgik regnskabet for Irene Orth gennemgik de enkelte poster på resultatopgørelsen og hun konstaterede, at regnskabet udviser et underskud på i alt kr Underskuddet var foreslået overført til posten "henlæggelser". Lisa Svendsen spurgte til hvor i regnskabet - regnskab for solfangeranlægget kunne ses. Kresten M. Valdal henviste til regnskabets side 17, note 10, hvor det kunne ses, at den samlede pris for solfangeranlægget havde været kr , hvortil der så skulle fratrækkes tilskud fra landsbyggefonden samt tilskud på kr fra Københavns Kommune således, at foreningens samlede udgift til solfangeranlægget havde været kr Richard Weihe bemærkede, at investererigen formentligt ville være tjent hjem til afdelingens medlemmer igen, i form af lavere varmeudgifter indenfor de næste 5-6 år. Kresten M. Valdal tilføjede, at medlemmernes samlede udgift til varmeforbrug for varmeåret 2010/2011 var på niveau med sidste års forbrug, på trods af den noget længere og koldere vinter. Der var ikke yderligere bemærkninger til foreningens regnskab og foreningens regnskab blev sat til afstemning og enstemmigt vedtaget. 4. Budget 2011 Dirigenten gav ordet til Irene Orth som gennemgik budget 2011, som medførte en stigning i opkrævning af huslejen i 2011 med 6%, med ikrafttrædelsesdato den 1. juli Af nævneværdige poster bemærkede Irene Orth, at renovationsafgifter var steget med 80%, samt at tilskud fra boligorganisationen var sat ned fra til Klaus Vorborg Kølle spurgte hvad det kostede at få fjernet storskrald, hvortil Birger Eckstrøm svarede, at prisen er en fastpris uanset antallet af tømninger. Klaus Vorborg Kølle spurgte om afdelingens håndværkere selv skal sørge for at afskaffe deres byggeaffald, eller om de godt må bruge foreningens container. Bestyrelsen besvarede, at aftalen var, at afdelingen ikke betaler for at der køres affald væk, hvorfor containeren således godt måtte benyttes af håndværkerne. Bestyrelsen ville følge op på indholdet i regningerne. Der var ikke yderligere bemærkninger til budgettet og budgettet blev sat til afstemning og enstemmigt vedtaget.\n3 - 3 - Herefter holdtes en kortere pause. Generalforsamlingen blev genoptaget kl Indkomne forslag Forslag 5.a. Opsætning af låge ved gennemgang / Spøttrupvej 4. Dirigenten gav ordet til forslagsstiller Lone Kølle som motiverede sit forslag, med at ønsket om en låge, var for at sænke unødig kørsel samt gennemkørsel. Dirigenten tilsluttede sig forslaget, og gav herefter ordet til Mette Klessen Wagner og André Schack Clement, som spurgte om der skulle lås på lågen. Dirigenten foreslog, at lågen skulle sættes op helt ud mod vejen, og med en lås, hvortil foreningens hoveddørsnøgle passede til. Dirigenten satte hvorefter forslaget til afstemning. Forslaget blev vedtaget med overvejende flertal. Forslag 5.b. Ændring af Birkelunden, samt såning af græs. Dirigenten gav ordet til forslagsstiller Klaus Vorborg Kølle og Christina Jønsson. Klaus Vorborg Kølle motiverede kort deres forslag. Karin Ryder bemærkede, at hun var imod forslaget, og hun tilkendegav, at såfremt der blev sået græs på arealet ville roen i Birkelunden forsvinde, og så ville dem der boede i f.eks. Spøttrupvej 12, være omgivet af støj fra begge sidder af de frie arealer. Jeanne Johansen gav Klaus Vorborg Kølle ret i at arealet Birkelunden trængte til pasning, da der var ukrudt på store dele af arealet. Irene Orth forslog, at man måske kun så græs på den midterste del af arealet til at starte med. Francis foreslog, at man lavede hele arealet om til parkeringspladser. Birger Eckstrøm tilkendegav, at han ikke kunne forestille sig, at et eventuelt græsareal ville give støjende aktivitet. Andre Schack Clement spurgte Klaus Vorborg Kølle, om forslaget kun omhandlede ændring af beplantning eller om dette ligeledes lagde op til etablering af bænke m.v. Klaus Vorborg Kølle bemærkede, at forslaget kun omhandlede plantning af græs. Francis Bengtsson tilføjede dertil, at der var andre grønne arealer i området, som fungerede fint og ikke medførte støjgener. Dirigenten tog herefter ordet, og redegjorde for forslaget i dets helhed. En prøveordning på omkring 1 års tid, hvor der sås græs på det areal om mod Knivholtvej blev på anbefaling af bestyrelsen drøftet.\n4 - 4 - Karin Ryder spurgte om foreningen havde råd til sådanne mindre prøveordninger og de medfølgende udgifter hertil, hvortil Irene Orth redegjorde for, at det som helhed nok ville blive billigere at holde et græsareal, end at fjerne ukrudt i tide og utide, samt at der var afsat midler til disse arbejder i DV-planen. Klaus Vorborg Kølle tilføjede, at han såfremt forslaget blev vedtaget også gerne selv deltog i oprivningen af ukrudt, for på den måde at holde udgifterne til forslaget nede. Forslaget blev herefter sat til skriftlig afstemning, og resultatet af afstemningen kunne efterfølgende opgøres således: For forslaget var 27, mod forslaget var 10, mens 3 havde undladt at stemme. Forslaget var derfor vedtaget. Forslag 5.c. Tilladelse til at holde hund under 10 kg. De to forslagsstillere Gitte Fjelsted og Annie Frølund motiverede deres forslag. Karin Ryder spurgte bestyrelsen, hvor meget tid de i forvejen brugte på, at opretholde den gældende husorden, hvortil Birger Eckstrøm besvarede, at der blev brugt meget tid på dette allerede som det var nu, hvor det faktisk var ulovligt at holde hund. Christina Jønsson bemærkede, at forslaget lagde op til, at der skulle nedsættes et udvalg, bestående af både tilhængere samt modstandere af forslaget, som sammen skulle udarbejde nogle klare regler og retningslinjer og påse at disse overholdes. Mette Klessen Wagner tilføjede, at hun fandt det tvivlsomt om der ville kunne nedsættes et sådant udvalg når der hensås til, at det var vanskeligt at få medlemmer til bestyrelsen. Andre Schack Clement bemærkede, at folk allerede overtrådte de få regler der var nu, så han var usikker på om flere regler ville ændre på denne tendens. Jeanne Johansen spurgte om man kunne smide lejere ud, som overtrådte reglerne. Hertil kunne Kresten M. Valdal svare, at så længe det var et spørgsmål om det var lovligt at have en hund eller ej, så kunne man smide en beboer ud såfremt denne alligevel holdte hund. Såfremt det blev lovligt at holde hund, og det således blev et skønsspørgsmål hvorvidt en hund eller dennes ejer overtrådte reglerne eller ej, ville det blive meget vanskeligere at håndhæve reglerne. Mogens Scott tilsluttede sig Kresten M. Valdals forklaring.\n5 - 5 - Andre Schack Clement bemærkede, at såfremt det blev lovligt at holde hund, så ville kommunen med stor sandsynlighed kun henvise hundeejere til foreningen, idet der ikke var mange foreninger med hundetilladelse. Københavns kommune får i dag tilbudt 5 ud af 9 ledige lejligheder, hvorfor det kunne frygtes, at foreningen hurtigt ville blive oversvømmet af hundeejere henvist af kommunen. Lisa Svendsen spurgte hvordan afdelingen skulle forholde sig, hvis der flytter lejere ind der har hund (eller såfremt det stillede forslag blev vedtaget har en hund i strid med disse regler), og hvad gjorde bestyrelsen ved de lejere der allerede i dag havde hund i afdelingen. Kresten M. Valdal bemærkede, at bestyrelsen skulle have skriftlig besked herom, før de kunne tage initiativ til en eventuel ophævelse af lejemålet. Der udspandt sig herefter en meget langvarig om omfattende drøftelse af forslaget samt de enkeltes holdning til forslaget. Da dirigenten vurderes at emnet var uddebatteret, blev forslaget sat til skriftlig afstemning, som efterfølgende kunne opgøres således: For forslaget 14, mod forslaget 22, mens 2 havde stemt blankt, og 2 var gået før tid. Dirigenten konstaterede herefter, at forslaget var forkastet. 6. Valg. 6.a. Valg af formand Birger Eckstrøm afgik efter tur men var villig til genvalg, og han valgtes enstemmigt af samtlige de tilstedeværende. 6.b. og c. Valg af bestyrelsesmedlemmer Bestyrelsen oplyste, at Richard Weihe har valgt at trække sig som kasserer 1 år før tid, men at Irene Orth var villig til at overtage posten for det kommende år. Richard Weihe ville derefter opstille som bestyrelsesmedlem for en 2 årig periode. Den nye konstellation med Richard Weihe som bestyrelsesmedlem for 2 år, og Irene Orth som kasserer for 1 år, blev enstemmigt vedtaget af de tilstedeværende. Derudover skulle der vælges et yderligere bestyrelsesmedlem. Til denne post opstillede Christina Jønsson og Mogens Andersen. Efter en kort drøftelse, valgte Mogens Andersen at trække sig som kandidat og i stedet lade sig vælge som suppleant, hvilket enstemmigt blev vedtaget af de tilstedeværende. 6d Valg af 2 suppleanter Mette Klessen Wagner og Mogens Andersen opstillede som suppleant, og valgtes enstemmigt af samtlige de tilstedeværende.\n6 - 6-6e Valg af delegerede Klaus Vestergaard Thomsen opstillede som delegeret, og valgtes enstemmigt af samtlige de tilstedeværende. Afdelingsbestyrelsen består herefter af: Bestyrelsesformand, Birger Eckstrøm ( ) Bestyrelsesmedlem Richard Weihe ( ) Bestyrelsesmedlem Christina Jønsson ( ) Bestyrelsesmedlem Carsten Frølund ( ) Bestyrelseskasserer Irene Orth ( ) Suppleanter: Mogens Andersen ( ) Mette Klessen Wagner ( ) Delegeret: Klaus Vestergaard Thomsen, Birger Eckstrøm og Irene Orth valgtes enstemmigt. ( ). 7. Eventuelt Dirigenten gjorde opmærksom på, at årsmødet var nået til punktet eventuelt, hvor alt kunne drøftes men intet vedtages. Karin Ryder spurgte hvorfor de gule parkeringsstriber som var malet i hjørnet ved Spøttrupvej var blevet fjernet. Birger Eckstrøm besvarede at bestyrelsen havde malet striberne uden kommunens samtykke, og således var blevet nødt til at fjerne disse igen. Klaus Vestergaard Thomsen spurgte om man ikke kunne få opmalet parkeringspladserne, da det ville give flere parkeringspladser. Hertil kunne Richard Weihe besvarede, at det var undersøgt, men at teknisk forvaltning hos Københavns Kommune ikke havde godkendt dette. Karin Ryder anmodede de fremmødte om at overholde ordensreglerne vedrørende pergolaen, og bestyrelsen bemærkede at de ville genfremsende ordensreglerne. Bestyrelsen meddelte, at den leder efter en ny vicevært som skal afløse Michael Sædding når han stopper til december. Et par beboere foreslog, at Carsten Frølund kunne blive foreningens nye vicevært, hvilket bestyrelsen tog til efterretning. Bestyrelsen meddelte, at stillingen ville blive slået op og at Carsten Frølund ved vurdering af kandidaterne ville indgå som kandidat. Mette Klessen Wagner spurgte bestyrelsen om, hvor mange udenfor foreningen der havde systemnøgler til opgangene. Bestyrelsen kunne ikke redegøre for dette, og det blev i øvrigt bemærket, at det i dag var muligt at kopiere disse.\n7 - 7 - Christina Jønsson spurgte om det var muligt at holde en sommerfest for afdelingens børn, hvortil bestyrelsen besvarede, at alle initiativer var velkomne, og det var også muligt at foreningen ville yde støtte til sådanne arrangementer. Francis Bengtsson spurgte om det var muligt, at foreningen lavede et af kælderrummene om til et opholdsrum/opbevaringsrum til legetøj mv, hvor afdelingens børn blandt andet kan spille Playstation. Bestyrelsen besvarede, at det var muligt, men bemærkede at det skulle bringes som et forslag på næste generalforsamling. Det blev bemærket, at såfremt man ønsker at deltage i rydningen af ukrudt i Birkelunden, kan tilmelding ske til Carsten Frølund eller Klaus Vorborg Kølle. Som afslutning til eventuelt tog formand Birger Eckstrøm ordet og takkede på foreningens vegne, afgående bestyrelsesmedlem Rasmus Byskov for den indsats han havde lagt i bestyrelsen. Derudover fik René Clement en tak for sit hverv som dirigent, og slutteligt blev de fremmødte fra Valdal Advokatfirma ligeledes takket, for at havde stået til rådighed for spørgsmål mv. Da der ikke var yderligere bemærkninger til mødet takkede dirigenten for god ro og orden og årsmødet blev hævet kl Bestyrelsen: Dirigent: Birger Eckstrøm Irene Orth René Clement Referent: Carsten Frølund Christina Jønsson Simon Toft Richard Weihe\n1.a) Anita Matthiesen, Ole Schubell og Karin Ryder blev valgt som stemmetællere for hvert sit bord.\nSporvejsfunktionærernes Boligforening Spøttrupvej 18, kld. 2720 Vanløse J.nr. 504000 sup/ Referat fra ordinært medlemsmøde i Sporvejsfunktionærernes Boligforening SBF 1 - afholdt mandag den 29. maj 2006,\nReferat fra ordinært medlemsmøde i Sporvejsfunktionærernes Boligforening SBF 1 afholdt mandag den 3. maj 2004 kl. 19.00 21.00.\nReferat fra ordinært medlemsmøde i Sporvejsfunktionærernes Boligforening SBF 1 afholdt mandag den 3. maj 2004 kl. 19.00 21.00. Tilstede: Gæster: Der var mødt 39 personer frem, heraf var 35 stemmeberettigede.


Kan man fjerne plastposerne i toget og samtidigt undgå svineri?\nDet skal nyt projekt i Lokaltog afklare.\nHvert år bruger Lokaltog 600.000 plastposer, som sidder ved sæderne i togene. At fjerne dem helt vil reducere Lokaltogs klimaaftryk, men hvad sker der så med det affald, som passagerne skal af med? Det spørgsmål skal et nyt projekt i Lokaltog afklare. Så fra mandag den 16. november findes der i en forsøgsperiode ikke affaldsposer i togene på Nærumbanen.\nProjektet undersøger, hvad der sker med affaldet og med passagerernes adfærd og oplevelse af toget, når poserne er fjernet. Erfaringerne fra projektet skal bruges som input i den videre undersøgelse af, om der skal ske ændringer på Lokaltogs øvrige ni strækninger på Sjælland og Lolland-Falster.\nI projektet forsøger Lokaltog at finde svar på, om affaldet ender i skraldespande i toget eller på perronen. Der skulle også gerne komme svar på, om poserne kan fjernes permanent, og om det kræver flere skraldespande f.eks. på perroner. Måske viser det sig, at poserne er nødvendige, og at der så skal findes poser i et mere bæredygtigt materiale, eksempelvis poser produceret af sukkerrør.\nFor at forklare vores passagerer, at det ikke er en fejl, at poserne mangler, bliver der hængt info-materiale op i alle togene på Nærumbanen. Der kommer information på poseholderne, talebobler på vinduerne og en pil over skraldespanden i toget for at fremhæve den.\nLokaltog følger nøje, om der opstår problemer med affald i tog og på perroner under forsøget, der er planlagt til at løbe ind i 2021, og indtil der er indsamlet nok viden.\nSekretariatschef Kurt Lauridsen\nTlf.: 4829 8820


Bog-Mystik.dk alternativer ⇒ 9 netshops med bedre ratings\nEn række outlets på nettet som Bog-Mystik.dk foreslår i øjeblikket en lang række forskellige leveringsformer. Et hit er i dag at få leveret til et udleveringssted, hvor det er nemt for dig at hente de bestilte produkter fra Bog-Mystik når du har tid. Denne er jo vældig bekvem, og endda desuden den mest prisbevidste type af levering.\nDu kan omvendt prøve at bestille ordren til levering til din bolig eller til adressen på dit arbejde. Leveringsformen er tit lidt mere omkostningsfuld, men til gengæld virkelig uproblematisk. Den mest betalelige form for levering er utvivlsomt selv at hente pakken, som desværre nødvendiggør at du lever tæt på Bog-Mystik.dks arbejdslager.\nFragttiden er ekstremt essentiel i tilfælde af at man mangler produktet inden for få dage, så i det øjemed er det selvfølgelig vigtigt at du efterser den anslåede leveringstid på den aktuelle vare.\nDe fleste internet webshops giver løfte om dag-til-dag levering på deres favorit varer, der dog kræver at bestillingen fuldbyrdes forinden et fastsat tidspunkt, så at de har en chance for at nå at få produkterne ordnet før Bog-Mystik har fri.\nNogle få online virksomheder sikrer portofri levering, men i reglen gælder det kun hvis du shopper for en fastsat pris. Alternativt kunne du udvælge den prisbilligste fragtmetode, som i de fleste tilfælde – uanset om man opholder sig nær Herning, Sønderborg eller Sæby – vil være at få dem til at bringe pakken fra Bog-Mystik.dk til et afhentningssted.\nDet er efterhånden meget problemfrit for os alle at lave prissammenligning på tværs af online varehuse, og til gengæld har en lang række online forhandlere fundet det nødvendigt at mindske salgsværdien på mange af deres varer – til børn og babyer, men ligeledes til voksne – voldsomt, og endda nogle gange yde fragt uden beregning.\nDet kan dog stadigvæk vise sig profitabelt at efterse forskellige shops på nettet udover Bog-Mystik.dk efter rabat før du shopper, sådan at du er på den sikre side med at få fat i den mest attraktive pris.\nMan bør imidlertid være obs på, at når en internet forhandler udbyder en vare til salg for en pris som kan virke himmelråbende gunstig, så kunne det mange gange være et bevis på en uægte internet virksomhed. Shopping med kort er på den anden side indbefattet af et reglement, hvilket bistår en imod falske online outlets.\nVi tilråder betalinger med kort eller betalinger med mobilen. Som alternativ burde du bruge en afdragsordning hos Bog-Mystik.dk fra f.eks. ViaBill, forudsat du ønsker at afbetale prisen over en periode.\nFør nogen køber hos en netshop burde man egentlig se på deres vilkår, det er dog uden tvivl ikke super interessant.\nEn anden valgmulighed kunne måske være at se nærmere på om Bog-Mystik er tilsluttet e-mærket, grundet at det bør være et bevis på at online virksomheden overholder dansk lovgivning, samt at online butikken jævnligt kontrolleres af specialister der kender til de gældende love. Det er en rigtig god mulighed for assistance, ifald du får problemer i forbindelse med din handel.\nLigeså kan det anbefales at man er vidende om de fundamentale regler der kan have betydning for købet, som for eksempel hvilken returneringsret Bog-Mystik.dk tilbyder. I den sammenhæng er det desuden afgørende, at man altid sikrer ens kvittering på e-mail, så man en anden gang vil kunne bevidne bestillingen, ligegyldigt om du skal købe en gave til en dreng eller pige.\nTrustpilot frembringer stort set hensigtsmæssige muligheder for at tyde en stor portion andre køberes reflektioner og derved går vi ind for, at du evaluerer Bog-Mystiks bedømmelser forud for at du lægger din bestilling.\nFacebook frembyder ydermere de facto gode løsninger til at få kendskab til Bog-Mystik.dks kundefokus. I øvrigt ser vi faktisk online varehuse i Danmark som giver kunderne mulighed for at registrere en omtale af købsoplevelsen, hvilket ydermere må udnyttes til at danne dig et indtryk af kundernes tilfredshed.\nDenne hjemmeside er finansieret ved hjælp af annoncer. Vi arbejder tæt sammen med adskillige netbutikker idet vi fremviser virksomhedernes tilbud, og modtager provision ifald en af vores besøgende udfører et indkøb.\nViden om tilbud og forretninger på nettet opretholdes hyppigt, men vi kan ikke garantere imod ændringer der kan være lavet siden vi sidste gang opdaterede sidens oplysninger.


Supernatural - Sæson 11 | DVD TV Serie | Dvdoo.dk\nFakta om Supernatural - Sæson 11\nDin anmeldelse af Supernatural - Sæson 11\nVores brugere har bedømt Supernatural - Sæson 11 DVD til\nFantastisk serie. Er vild med den.\nDvdoo.dk har gennem en årrække solgt alt ud i tv-serier og film på Tv-Serie. Det kan vi gøre fordi vi har rigtig mange genrer. Vi sælger adskillige tv-serier. Alt lige fra action serier til romantiske serier.\nVi har en stor passion for film og TV-serier, og det gælder ikke kun i det daglige arbejde, det fortsætter i kantinen, hvor snakken tit drejer sig om nye gode film, TV-serier og skuespillere.\nSelvom synspunkterne ved bordet kan nå vidt omkring, og nogle gange fører til lettere ophedede samtaler, så holder vi fast i glæden. Vi ved hvad vi taler om når vi slår et slag for gode film og TV-serier, for vores enorme interesse knytter os tæt sammen.\nSå vi håber vores slag for Supernatural - Sæson 11 giver dig en fabelagtig oplevelse, når du sætter den i DVD-afspilleren.\nSom forhandler af film, spil og musik online siden 1999, karakteriseres dvdoo.dk som Danmarks ældste underholdningsbutik på internettet. Dvdoo.dk er endvidere en af de ældste webshops i Danmark på tværs af de øvrige markeder. Som navnet dvdoo.dk antyder, var det primært DVD film vi havde i vores sortiment, da vi etablerede vores webbutik. Og i årenes løb, mens flere filmformater kom til og vores begejstring for film bare blev ved at gro, fik vi også interesse i både musik- og spiluniverset. Så det var for os helt naturligt, at vores kunder også skulle have muligheden for at anskaffe sig spil og CD'er hos dvdoo.dk.\nHos dvdoo.dk har vi hele tiden fokus på at kunden får en god oplevelse. Og med nu mere end 10 års indsigt i branchen har vi fået opbygget et deltaljeret kendskab til, hvad du som kunde har af forventninger, når du besøger vores webshop. Der må slet ikke være tvivl om vores store interesse i og passion for musik, spil og film og vi håber denne lidenskab tydeliggøres, og påvirker dig når du besøger vores underholdningsunivers.\nHar du et eller flere spørgsmål til film, spil eller musik kan du som regel finde svar i vores FAQ sektion. Tag fat i vores kundeservice hvis du fortsat måtte have andre spørgsmål - vi er klar til at svare på dine spørgsmål per telefon eller via e-mail. Vi håber dit besøg i vores onlineshop bliver en behagelig fornøjelse.


WordPress AcademyBrugertest af dit WordPress Website, se hvordan det let kan gøres\nBrugertest af dit WordPress Website\ni\tVideo Guides, Wordpress tips\tmed\t2 Kommentarer\nBrugertest er meget oppe i tiden, og ikke uden grund. Der kan være mange grunde til at du bør bruger teste, men hovedesageligt er det brugervenlighed og optimering af dit website det drejer sig om.\nFor nogen tid siden faldt jeg tilfældigt over et plugin til WordPress som du kan bruge til en anden form for bruger test, end dem man normalvis ser, som A/B split test, heatmap, etc.\nDen her metode "video filmer" dine besøgende, så du kan se nøjagtigt hvordan de ser dit website, og hvad de har klikket på, og om de gør som du har forventet.\nDenne metode kan give dig en masse værdifuld viden om dit website, se nedenstående video hvor jeg viser, hvordan du sætter det op, og hvilke funktioner plugin'et byder på.\nHvis du kunne se nøjagtigt hvordan dine besøgende surfede rundt på dit website, hvis du kunne teste ubegrænset, se hvor de klikkede, hvordan de kontaktede dig, hvad ville det være værd for dig?\nMere end du 250 kr. du skal slippe for det her, det vil jeg næsten garantere dig.\nJeg er sikker på at du også kan få meget glæde af plugin'et, og du kan købe det lige her for kun 250 kr. i skrivende stund:\nKlik her, og prøv det idag!\nJeg glæder mig til at hører dine resultater.\nHej Morten - nu er det par år siden du har skrevet denne og vil høre dig om du set tilbage i bakspejlet har kunne bruge pluginnet effektivt til at optimere dine sider? Og er der kommet opdateringer siden? Synes ikke jeg kan finde meget information om pluginnet på nettet og det undrer mig lidt. Dbh. Frederik\nHej Frederik, Ja plugin'et giver nogle fine data, det kan dog være lidt langtrukket og se alle de videoer. Der findes dog mange andre måder at finde fejl, og brugerteste på, det her er bare et af dem.


Parkering - Ørbæk Marked\nParkering på Ørbæk Marked\nDet koster kun kr. 50,- at parkere på vore pladser - herefter er entré i alle telte gratis.\nHusk på I støtter alle de frivillige foreninger ved at anvende vores P-pladser.\nØrbæk marked store parkeringsareal ligger øst for selve markedspladsen. Der er plads til ca. 3.500 biler. Arealet er på 8,5 hektar. På en god markedsdag når vi at fylde og tømme pladsen ca. 2 gange.\nDer er indkørsel fra Svendborgvej ind i det store betalingsanlæg, som dækker 4 baner og en kapacitet på omkring 800 biler i timen. Desuden har vi et enkelt anlæg på Frørupvej, som bliver brugt som aflastning.\nNår der er betalt en P-afgift bliver man ledt videre ind i tre baner, som bliver fordelt på vores tre områder der normalt køres på.\nUdkørsel fra parkeringen sker i den nordlige del af parkeringspladsen. Der er opsat store banner med udkørsel, derfra ledes alle biler ad Langemosevej ud til Egemosevej, derfra bliver man fordelt til Svendborg / Odense / Nyborg osv. Det sker for ikke at få alle bilerne ned gennem Ørbæk By.\nDer er indrettet en speciel plads, tæt ved markedspladsen, for invalidebiler.\nParkeringen styres af 7 gamle rotter, der har været med mellem 10–20 år. De planlægger opsætter og udfører de praktiske opgaver omkring parkeringen / betalingen / skiltningen i selve Ørbæk By og omegn.\nFor at løse opgaven er der sat 40 mand på opgaven, som dækker betalingen / parkeringen / hovedindgang / skilte opgaver.\nEt job de påbegynder lørdagen før Ørbæk marked og de slutter først tirsdag efter markedet er slut.\nGæsterne, vil på alle parkeringsområderne møde personel der er iført gule trafikveste. De er der for at hjælpe alle vores gæster, så alle får en god dag på Ørbæk Marked.\nAlle mand med de gule veste ønsker alle et rigtig godt marked.\nH U S K !!!! Politiet laver sædvanligvis spirituskontrol alle dage!\nKlik her for at downloade kort.


Rejser til Bendinat | Unikke Hoteller & Ferieboliger | Hideaways\nVelkommen til Bendinat\nBendinat, der i mine ører lyder som et hjemligt sted, viser sig faktisk at være et stille attraktivt beboelsesområde beliggende mellem stenfyldte bugte, klippevægge og bakker på Mallorca's sydvestlige hjørne. Det er et smukt sted tæt på Portal Nous, ca. en halv times kørsel fra Palma og endnu tættere på strandene Palma Nova. Attraktioner der ligger endnu tættere på er Royal Bendinat Golf Course og marinaen Puerto Portals med dens eksklusive restauranter og barer.\nDet mondæne Bendinat er ideelt for både par og familier, som ønsker at bo lige ved den smukke kyststrækning sydvest for Palma, men samtidig sætter pris på fred og ro. Her er du tæt på populære feriebyer, som summer af liv, og ikke mindst hovedstadens mange tilbud, men har samtidig muligheden for at trække dig tilbage og slappe af.\nVelkommen til Mallorca med Hideaways, vi er specialister i rejser til Bendinat og andre rejsemål i Spanien hvor du bor på nøje udvalgte hoteller og ferieboliger på din rejse.\nSelvom der er ikke er egentlige seværdigheder i selve Bendinat, venter der dig masser af oplevelser i ferien. Du har således adskillige af Mallorcas mest interessante attraktioner inden for din rækkevidde - heriblandt ikke mindst de mange dejlige strande på denne del af øen.\nEt familievenligt rejsemål\nRejser du med mindre børn, vil de mange idylliske strande rundt langs Mallorcas sydvestlige kyst da nok have den største tiltræknningskraft. Der er dog også andre familigevenlige attraktioner i området, hvis I trænger til lidt variation. Børnene vil med garanti være begejstret for en tur til Marineland, der er kendt for sine dyreshows. Det kan i øvrigt også anbefales at tage badetøjet med, da her er et lille vandland og adgang til standen. Er der vandhunde i familien, kan en tur til Western Waterpark ved Magaluf også anbefales. Her er flere vandforlystelser for de større børn.\nLigeledes er minigolfanlægget Golf Fantasia i Palmanova et oplagt udflugtmål for familier. Her vil konkurrencelysten hurtigt gribe jer, når I går ud på en af de tre 18-hullers baner. Modsat Royal Bendinat Golf Course kan alle uanset niveau være med på Golf Fantasias baner.\nSelvom der omkring Bendinat således er mange tilbud for rejsende med yngre børn, er det ikke ensbetydende med, at dette ikke er et rejsemål for par eller andre, som ønsker sig en fredelig ferie, tværtimod. Bendinats og Portals Nous' lidt eksklusive præg tiltrækker således også mange, der "blot" ønsker at holde en rigtig livsnyderferie med afslappende dage på stranden, kulinariske oplevelser og interessante udflugter.\nUdforsk kysten fra vandet\nRejser du til Mallorca i sommerhalvåret, bør du ikke nøjes med at bade fra Bendinats egen lille strand. Den er ganske fin, men der er mange andre badestrande at prøve på denne del af øen. Vil du forkæle dig selv i ferien, kan du også tage med på en bådtur langs kysten, hvor der som regel lægges til ved små idylliske badevige.\nIkke overraskende er der i det hele taget mange muligheder for at bruge en stor del af ferien på eller i vandet, hvis det er det du vil. Det lune, klare hav indbyder for eksempel til at bruge dagene på snorkelling, dykning og kajakture.\nUdover de mange muligheder for at dyrke vandsport ligger Bendinat også godt placeret for en række aktive oplevelser på land. Mallorca er for eksempel en populær golfdestination og inden for kort rækkevidde af Bendinat ligger flere anerkendte golfbaner. Du kan også med fordel pakke et par gode vandresko til ferien, da de nærliggende Tramuntana-bjerge byder på et væld af flotte vandrestier med noget i næsten alle sværhedsgrader. Her venter udover spektakulære udsigter også talrige stemningsfulde bjerglandsbyer.\nVil du gerne lidt hurtigere omkring, kan du eventuelt leje en cykel. De senere år er det således blevet meget populært for seriøse motionscyklister at rejse til Mallorca for at træne i foråret, men en cykeltur er også en oplagt aktivitet for familier eller dig, som blot vil udforske omgivelserne i et lidt mere afslappet tempo.\nSkal du rejse på ferie til Mallorca og bo i området omkring Bendinat har jeg her samlet lidt fakta og informationer i en lilel rejseguide om rejsemålet. Er du på jagt efter mere inspiration til din rejse til Bendinat så vil jeg anbefale dig at læse vores blog med rejsetips. Her skriver vi om erfaringer fra egne rejser til Mallorca og du kan bla. læse rejsetips om vejret når du skal rejse, få tips til udflugter og læse om de mange seværdigheder, naturligvis skriver vi om de mange dejlige strande på øen, om kulturlivet, maden og meget mere...\nBendinat som den ser ud i dag, er designet af den franske byplanlægger François Spoerry (1912-1999). De omkring 520 indbyggere i bydelen er dog ikke de første, som har boet her. Eftersigende slog en udmattet Jakob 2. af Aragonien i 1229 således lejr ved det, der i dag er Bendinat, efter et blodigt slag med mauerne. Kongen fik serveret det, han kaldte "et godt måltid", Ben dinat på catalansk. En anden, måske mere sandsynlig, forklaring på bynavnets oprindelse er, at Bendinat-området er en tidligere maurisk landbrugsejendom, som blev kaldt Bendinex.\nEjerskabet af området har i løbet af århundrederne skifte hænder flere gange. Imellem 1855 og 1867 byggede de daværende ejere det nygotiske Castillo de Bendinat, der kan beundres på afstand, men normalt ikke er åbent for offentligheden.\nFerie i fredfyldt kvarter\nBendinat som ligger smukt ned til Palmabugtens azurblå vand, har i sig selv ikke nogen populære turistattraktioner, hvilket kan være et plus. Til gengæld er stedet et ideelt rejsemål for dig, som ønsker fredelige omgivelser, men samtidig vil have talrige spændende udflugtsmål inden for kort rækkevidde. Du behøver dog ikke forlade Bendinat for at tage en dukkert i det lune hav eller solbade. Du har således den lille sandstrand Cala Bendinat inden for gåafstand.\nBendinat ligger bare 10 kilometer fra Mallorcas hovedstad Palma, og du kan køre til lufthavnen på under 20 minutter. Trods nærheden til storbyen vil du opdage, at Bendinat har sin helt egen atmosfære. Her får du en helt anden og meget mere fredfyldt ferie end for eksempel i Magaluf længere sydpå, hvis lange gader med barer og diskoteker side om side er kendt for at tiltrække et ungt, feststemt publikum.\nDa Bendinat er et beboelsesområde mest bestående af mondæne villaer og ferielejligheder, er det småt med spisesteder og butiksliv her. Det er dog ikke noget praktisk problem, da du i Portals Nous, som ligger inden for gåafstand mod vest, finder talrige gode restuaranter. Du har derfor rig mulighed for at stifte bekendtskab med det spanske køkkens herligheder, der beliggenheden taget i betragtning ikke overraskende her blandt andet byder på gode fiskeretter. Der er dog også talrige steder med mere internationalt prægede menukort, så hvis du en aften får lyst til en pizza eller sushi, er det også en mulighed.\nVil du ikke blot nyde en stille aften i Bendinat, er det ligeledes i Portals Nous eller en af de andre nærliggende feriebyer, du finder nattliv. Der er en del ganske eksklusive barer ved Puerto Portals marinaen , hvor gæsterne kommer i deres stiveste puds, og der serveres et bredt sortiment af eksotiske cocktails til høje priser. Er du mere i humør til stder med en lidt mere tilbagelænet stemning, finder du dog også det.\nDerudover er der også masser af spisesteder og barer at vælge mellem i de andre byer langs kysten, hvad enten du tager vestpå mod Palmanova eller i modsat retning mod Palma. Tager du helt ind til hovedstaden, finder du desuden nok butikker og indkøbscentre til at bruge en hel dag på shopping.\nNetop beliggenheden tæt ved Mallorcas hovedstad er et stort plus ved at holde ferie i Bendinat. Du kommer således hurtigt frem til din feriebolig fra lufthavnen og har derefter et godt udgangspunkt for at udforske hovedstaden samt de mange andre spændende byer og attraktioner på det vestlige Mallorca. I bil vil det normalt ikke tage mere end en halv time at køre til Bendinat fra lufthavnen og afhængigt af traffikken kan du være inde i cetrum af Palma på knap et kvarter.\nVil du gerne kunne komme nemt omkring i ferien, er det en god ide at booke en lejebil allerede hjemmefra. Der er dog også busser, som kører jævnligt i løbet af dagen fra (og til) Palma langs kysten gennem byerne her - deriblandt Bendinat.\nMere om Bendinat


Store Kongensgade 32 :: Butikskompagniet\nForside> Café & Restaurant> Leje med afståelse/nøglepenge> Store Kongensgade 32\nLokale til salg på Store Kongensgade 32\nHvis du er caféejer eller drømmer om at blive det, bør du virkelig lige tjekke det her sted ud. På en af Københavns mest eksklusive gader, nemlig Store Kongensgade, udbydes nemlig nu disse cafélokaler.\nCaféen har helt nøjagtigt adresse på Store Kongensgade 32, og det store vinduesparti fra gulv til loft skaber øjeblikkeligt blikfang, ligesom det inviterer et sublimt lysindfald indenfor. Lokalet fordeler sig over 40 veludnyttede kvadratmeter, der emmer af charme og hygge med flotte gulve, hvidmalede vægge og integrerede spots i loftet. Cafeen er indrettet med borde, stole og bænke, hvor besøgende kan nyde en friskbrygget kop kaffe, og dertil kommer baren med køleskabe, vask og opvaskemaskine. Ved siden af ligger et lagerrum, og endeligt står et toilet til rådighed.\nStore Kongensgade har en ekstravagant beliggenhed og strækker sig mellem Kongens Nytorv og Oslo Plads ved Østerport St. Gaden blev i 1663 anlagt i forbindelse med Kastellets opførelse, og i dag udgør beliggenheden det absolut mest centrale af byen.\nGaden huser alt fra små finurlige antikvitetshandlere, guldsmede og cafeer til mondæne restauranter og cocktailbarer. Med kun 130 meter til Kongens Nytorv summer gaden af byliv, og den udgør endda en central rolle for byens busruter. Stemningen er noget helt særligt, og med denne beliggenhed er man dagligt sikret mange forbipasserende københavnere, der er potentielle kunder.\nAfståelse 545.000 kr.


Vi sammenligner mobiltelefonernes batterier og giver dig ”Top 20 – telefoner med lang batterilevetid”. Næsten ingenting er mere irriterende end en dyr mobil, der suger strømmen ud af batteriet og sender den til genopladning én eller to gange dagligt – Se Top 20 mobiltelefoner med bedst batteri.\nTabellen rangerer mobiltelefonerne ud fra kvaliteten på batteriet og viser bedømmelsen af telefonernes batterilevetid. Hertil fremgår også aktuelle priser og tilbud på telefoner med lang batterilevetid lige nu.\nMobilbatteriets historie – Fra stor og strømsvag til lille og strømsvag\nI 1980'erne var mobiltelefonerne virkelig store rent fysisk - det skyldtes faktisk særligt, at batteriet skulle være rigtig stort for at kunne levere den livgivende strøm til telefonen. I 1990'erne begyndte mobilbatterierne at skrumpe ind i takt med at batteriteknologien blev bedre og man kunne se et større købepublikum til mobiltelefonerne.\nI den skarpe konkurrence var telefonerne ganske enkelt nødt at blive mindre for at ramme bredt og det krævede især mindre, men bedre batterier med længere levetid.\nSe også: Sammenlign aktuelle tilbud og priser på mobiltelefoner\nI 00'erne blev mobiltelefonerne mere udbredte og selvom batterierne i telefonerne var langt bedre og mindre end mobilbatterierne var 10 år tidligere, oplevede stort set alle med en mobil, at den til står irritation måtte genoplades dagligt.\nSelv dagens bedste smartphones er stadig til stor irritation, da selv de dyreste af slagsen kræver daglige genopladninger af batteriet. På selve irritationsbarometeret har mobilen således ikke udviklet sig særlig meget de sidste 30 år – Mobilbatteriet er blevet mindre, men telefonerne kræver stadig mere strøm og skal stadig genoplades, til stor irritation hver eneste dag… Vi vil dog bemærke, jf. tabellen ovenfor, at enkelte telefoner har gode batterier og betydelig længere batterilevetid end andre.\nBatteri til mobiltelefoner – Kapaciteten måles i mAh\nMobilbatteriets størrelse, eller kapacitet, måles i mAh (milli Ampere pr. hour), for eksempel 2.600 mAh. Jo større mAh mobilbatteriet er angivet med i specifikationerne, desto mere kan mobilen bruges på én opladning. I 2000 kom Nokia 3310 med et batteri på 900 mAh, i 2010 havde iPhone 4 et batteri på 1.420 mAh og i 2016 kom så Huawei Mate 9 Pro med et batteri på 4.000 mAh.\nSiden år 2000 og frem til 2016 blev mobilbatteriet således mere end fire gange så kraftfuldt. Det lyder af meget, men udviklingen har over perioden gået i sneglefart i forhold til hvad mobiltelefonerne rent faktisk kræver af strøm. Videooptagelser, Apps, lys, streaming, samtaler og alt hvad dagens telefoner rent faktisk kan, kræver faktisk sit eget lille kraftværk for at holde liv i hele herligheden.\nSe også: Mobilbatteriet er i en endeløs kamp med mobilantennen\nI dag (Januar 2017) har mobiltelefonerne stadig svært ved at holde batteriet til en hel dags aktiv brug, men til gengæld er opladningsteknikken forbedret i en grad, så problemet ikke er så irriterende længere. Det er faktisk muligt at genoplade en mobil til 50 procent på kun 15 minutter. Disse lynopladningsteknikker har forskellige betegnelser, for eksempel Quick Charge, Super Charge og Dash Charge. På dansk bruger man begreber som hurtig opladning eller lynopladning.\nDe fleste high-end telefoner kommer med batteribesparende software, hvor man kan indstille telefonen til automatisk at slukke for strømkrævende apps, som ikke bruges. I flere strømbesparende softwareløsninger kan du også sætte telefonen til automatisk at slukke for Bluetooth eller Wifi, når du forlader hjemmet eller arbejdspladsen for på den måde at reducere strømforbruget.\nSe også: De billigste telefoner har ofte længst batterilevetid\nPowerbanks sætter strøm til mobilen på farten\nHar du behov for at genoplade mobilen på farten og ved, du ikke har adgang til strømstik, så findes der rigtig mange Powerbanks eller batteribanker som de kaldes på dansk. De kommer med kapaciteter på op mod 20.000 mAh og fungerer ved, at de lades op og herefter fungerer de så som strømforsyning til mobiltelefonen. Powerbanks kommer til alle slags smartphones, iPads og tablets samt mobile Windows-enheder.\nFind bedste priser og tilbud på mobiltelefoner, tilbehør og gadgets


Carl Holst: Jeg har aldrig fået Twitter betalt af skatteborgerne | TV 2 Fyn\nCarl Holst: Jeg har aldrig fået Twitter betalt af skatteborgerne\nDen tidligere regionsrådsformand Carl Holst blander sig nu i debatten om Odense-borgmester Peter Rahbæk Juels skattebetalte twitterprofil.\nCarl Holst blander sig nu i debatten om Peter Rahbæk Juels kommunalt betalte Twitterprofil. Foto: Linda Kastrup / Scanpix\n20. jun 2017, kl. 16:33\nNu blander Venstres tidligere regionsrådsformand Carl Holst sig i debatten, om Odenses borgmester Peter Rahbæk Juels kommunalt betalte Twitterprofil.\nCarl Holst undrer sig over, at Peter Rahbæk Juel flere gange henvist til skandalen om Carl Holsts misbrug af embedsmænd i Region Syddanmark, samtidig med, at han selv har en kommunal drevet og betalt Twitterprofil.\n- Jeg har ingen holdning til, at Peter Rahbæk Juel lader skatteborgerne betale sin twitterkonto, men jeg konstaterer, jeg aldrig har fået betalt en Twitterkonto med offentlige midler.\nJeg konstaterer, at jeg aldrig har fået betalt en Twitterkonto med offentlige midler.\nCarl Holst der var regionsrådsformand i Region Syddanmark i over otte år blev efter folketingsvalget i 2015 udnævnt til forsvarsminister, men måtte trække sig fra posten efter 93 dage, da han blev beskyldt for misbrug af en offentligt ansat kommunikationsmedarbejder i forbindelse med folketingsvalgkampen.\n- Peter Rahbæk Juel har flere gange bragt mit navn frem og talt om ”Carl Holst-skandalen” uagtet, at alle myndigheder har konstateret, at der ikke er sket misbrug af offentlige midler. Når han siger urigtigheder, så føler jeg mig draget til at sige sandheden, og det er, at jeg aldrig har fået betalt en Twitterprofil med offentlige midler.\nIngen andre fynske borgmestre har en Twitterprofil, som er drevet af kommunens ansatte. Heller ikke borgmestrene i København, Århus, Aalborg, Esbjerg eller Randers har kommunalt betalte Twitterprofiler.


Mindeord: Søren Bald om fhv. minister, MF og MEP Lone Dybkjær (80)\nAvisens 21. årgang, onsdag den 23. september 2020, opdateret kl. 16:32. Redigeret af Kristine Korsgaard\nAf Redaktionen | tirsdag den 4. august 2020\nTidligere landsformand for Radikale Venstre Søren Bald skriver mindeord om fhv. minister, MF og MEP Lone Dybkjær, Frederiksberg, der er død, 80 år gammel.\nLone Dybkjær (1940-2020) Fhv. minister (R), fhv. MF, fhv. MEP\nSøren Bald (79) Fhv. landsformand, Det Radikale Venstre, fhv. forstander, Krogerup Højskole\nLone gav folkestyret kvalitet, engagement og farve. Hun var på godt og ondt uforfærdet i sit politiske virke, der talte poster som MF, medlem af Europa-Parlamentet og minister. Og kampen for ligeberettigelse stod i alle sammenhænge højt på hendes dagsorden.\nNår man som jeg har kendt hende i mere end 50 år, er der mange billeder på nethinden.\nSom nyvalgt folketingsmedlem i 1973 skændtes hun med den ligeledes nyvalgte Peter Brixtofte, der arrigt spurgte hende, hvorfor hun var gået ind i politik, hvortil Lone lakonisk sagde:\n"For at bekæmpe typer som dig!".\nEller da hun engang i den radikale folketingsgruppe røg i harnisk. Et medlem havde i et tv-program ytret sig ganske afslappet om risikoen for muslimske trusler mod personer i Danmark – uagtet Naser Khader på det tidspunkt havde livvagter.\nLone holdt ikke sin vrede tilbage, da hun både pegede på og sagde til den pågældende:\n"Der skulle kun én gal mand til at myrde Anna Lindh!" (svensk udenrigsminister, myrdet med knivstik i 2003).\nLone blev i starten af 90’erne tvunget til at vælge en ny karrierevej, fordi hun og Poul Nyrup havde forelsket sig i hinanden.\nMedlemskabet af den radikale folketingsgruppe blev dermed en politisk umulighed, så hun valgte dels kærligheden, dels Europa-projektet, som hun kyndigt og engageret kastede sig over i ti år. Og hun og den hjertevarme hr. Poul administrerede taktfuldt deres to forskellige partimedlemskaber.\nUndervejs ramte den største af alle forældresorger hende, da hendes ene datter efter en langvarig sklerose-sygdom døde. Hendes egen kræftsygdom varede næsten ti år.\nNu er hun en del af den radikale historie, der for hende har strakt sig fra Hilmar Baunsgaard, over Niels Helveg til Marianne Jelved og videre.\nHun har hele vejen igennem givet den historie farve, kvalitet og et stort engagement.\nFlere af os har heldigvis nået at fortælle hende det i de sidste år, hvor sygdommen sled hårdt på hende.\nHun var smuk på mere end én måde, og når hun var god, var hun bedre end de bedste.\nDet Radikale Venstre »


Leverandørstyring er en central del af organisationers cyberforsvar og derfor har Digitaliseringsstyrelsen og Center for Cybersikkerhed udgivet en vejledning, der giver en række anbefalinger til organisationer, der bruger leverandører.\nAnbefalinger i vejledningen:\nI vejledningen anbefales blandt andet, at organisationen:\nOpretholder nødvendige kompetencer til at styre informationssikkerheden i kunde/leverandørforholdet.\nForetager løbende risikovurderinger af det forhold, at en leverandør varetager it-driften og dermed kan påvirke beskyttelsen af tilgængelighed, fortrolighed og integritet af informationer.\nStiller krav om informationssikkerhed til leverandøren med fokus på effekt - kort fortalt: Hav fokus på ”hvad” fremfor ”hvordan”.\nLøbende følger op på, om leverandøren efterlever de stillede krav.\nHent Vejledningen: "Informationssikkerhed i leverandørforhold"\nForholdet mellem forretningssiden af en organisation og de dele af organisationen, der agerer leverandør og leverer en eller anden form for støtte til forretningen, bliver kun udbytterigt, hvis der etableres velfungerende styringsmekanismer, der sikrer, at forventninger fra forretningssiden og fra leverandørsiden er afstemt.\nOpfølgning fra forretningen på leverandørens leverancer, skal sikre, at de lever op til forventningerne, og at der sker en fortsat afvejning mellem kvalitet og omkostningsniveau. Dette gælder også, når det drejer sig om den digitale understøttelse af forretningen, uanset om den varetages af en intern it-afdeling eller en ekstern leverandør.


Lemongrass Hydration Spray er en fugtspray, der øjeblikkeligt fikserer din mineralpudder og skjuler store porer og fine linjer.\nFugtsprayen holder din hud fugtet og hjælper med at lindre og pleje huden.\nProduktet er ECOCERT mærket og alle ingredienser er 100% naturlige. Indeholder ingen irritationsfremkaldende ingredienser. Professionel vejledning anbefales.\nSpray dit ansigt fra 10 cm afstand. Dup dit ansigt med fingrene for at arbejde fugten ind i huden og minimere porer og fine linjer. Spray dit ansigt når huden føles tør eller er i udtørrende omgivelser. Lemongrass Hydration Spray beroliger, fugter og forfrisker huden. Indeholder blandt andet morgenfrue, lemongræs og kamille.\nDKK DKK 248,00


"Hvis jeg som mindre virksomhed på Falster vil gøre mig gældende, så må jeg tilpasse mig Femern-byggeriets krav for at få mine ordrer"\n"Presset kommer. De samme, store internationale virksomheder træder i øjeblikket speederen i bund og siger: Vi vil ikke slås i hartkorn med virksomheder, der ikke opfører sig ordentligt," påpeger Kristian Glæsel. Han har været projektleder for den internationale arbejdsgruppe, der har fremelsket den nye standard for arbejdsmiljø og er direktør for konsulentbureauet Glæsel HSEQ Management.\n"Som virksomheder vil vi godt have et godt forhold til alle dem omkring os. Det er meningen med at lave interessentanalysen, og det er helt centralt for alle virksomheder. Hvis ikke man har et godt forhold til sine omgivelser, så overlever man ikke," erklærer Kristian Glæsel.\n"Tag nu tunnelbyggeriet i Femern Bælt som eksempel. Hvis jeg som mindre virksomhed på Falster vil gøre mig gældende, så må jeg tilpasse mig Femern-byggeriets krav for at få mine ordrer," siger Kristian Glæsel.\n"LO er stærk fortaler for ISO 45001, fordi de godt kan se fordelen for den enkelte medarbejder - at ISO 45001 kan hjælpe medarbejdere til en bedre hverdag," siger Kristian Glæsel.\nAMO'er skal være aktive\nStandarder er ellers - uretmæssigt ifølge Glæsel - blevet beskyldt for ikke at være medarbejderinddragende.\n"Det er en myte og en misforståelse," understreger han, og det skyldes, at kritikerne aldrig selv har læst standarden. Det er direkte beskrevet, at man skal involvere medarbejderne. AMO skal være mindst lige så aktiv som hidtil. De vil måske blot opleve en øget interesse fra ledelsen denne gang.\nISO 45001 har samme struktur som alle de andre ISO’er. Arbejdsmiljøcertificering bliver dermed nemmere at integrere i virksomhedens øvrige arbejde med standarder. Hør Kristian Glæsel fortælle om ISO 45001 på ArbejdsmiljøNET i Kolding den 14. - 16. maj.


Økologisk tøj fra "by Richter"\nØkologisk tøj til både børn og voksne\nSusan Richter er forholdsvis ny i den økologiske tøjbranche. Hun præsenterede sin første kollektion på børnetøjs-messen CIFFKIDS i august 2007, men i løbet af det forløbne halvandet år har hendes firma by Richter formået at slå sit navn fast i branchen.\nBy Richter kan allerede købes i 80 forskellige butikker med salg i Danmark, Norge, Sverige og Island.\nTøjet fra by Richter adskiller sig fra meget andet andet børnetøj ved at være i mørkere praktiske farver. Grå, brun, og dæmpet lilla præger kollektionen. Det er kraftigt tøj som tydeligvis er beregnet til at blive brugt af aktive.\nStoffet til kollektionerne er altid certificeret af SKAL / GOTS, og en del af tøjet er endda syet på en SKAL certificeret systue i Indien, og kan dermed for alvor kaldes økologisk tøj.\nDesignet udfører Susan Richter selv. Hun er er cand.merc men har også en uddannelse som tøjdesigner, som hun ganske vist aldrig havde brugt før hun for et par år siden grundlagde by Richter.\nPå det seneste har Susan Richter også bevæget sig ind på markedet for tøj til kvinder. Tøjet til de voksne har den fordel, at det bruger mere stof, og derfor bidrager til at virksomheden kan købe større mængder stof af gangen.\nby Richter Denmark\nTlf: 22 91 26 69


Billig Billeje Compton (USA) - Sammenligner af Biludlejning Compton Jetcost.dk\nBiludlejning i Compton\nBillig biludlejning i Compton\nSammenlign billige biludlejninger i Compton med et enkelt klik. Søg i tusindvis af tilbud og kategorier (Mini, Økonomi, Kompakt, Luksus, Minibus) for at finde den billigste pris på din bil i Compton. Jetcost er en søgemaskine, der er ikke kun er specialiseret i biludlejning, men også i flyrejser og hoteller. Sammenlign også billige hoteller i Compton .\nVejrudsigt for Compton\nSammenlign priser på biludlejning i Compton: Sammenlign priser på Jetcost for at bestille en billig bil i Compton (USA). Find den billigste bil i Compton ved at søge i tilbud fra udlejningsfirmaer, brokere og rejsebureauer. .Uanset destinationen: togstationer i Compton, centrum eller lufthavnen. Bestil din udlejningsbil til en lav pris med en hurtig søgning efter biludlejning i Compton.Uanset om du er på udkig efter en økonomisk bil, el almindelig bil eller endda en luksusbil, om den skal være med manuelt gear eller automatgear, eller om den skal være med eller uden aircondition, så er Jetcost garanti for, at du finder den bedste pris! Mini, Økonomi, Trafik, Sedan, Stationcar, MPV, SUV, Kompakt, Komfort, Prestige, Cabriolet eller Luksus – Find din bil, og lej den til rabatpris. Jetcost er den bedste måde at bestille en billig bil på. Vi har et stort udvalg af mærker, modeller og virksomheder (Hertz, Europcar, Sixt, Avis, Alamo, Budget, Thrifty ...), og vi garanterer, at du sparer tid og penge. Biludlejning i København - Biludlejning i Aarhus - Biludlejning Odense - Biludlejning Flensborg - Biludlejning i Malaga - Biludlejning i Aalborg - Biludlejning USA - Biludlejning Mallorca


Tøv med at gå på efterløn | Synspunkt | fyens.dk\nTøv med at gå på efterløn\nPubliceret 11. august 2006 kl. 04:00\nDet er ikke meningen med dette indlæg at varetage politiske eller nationaløkonomiske interesser, altså den bekendte idelige jammer over, at så mange går på efterløn i 60 års alderen, og at antallet af "efterlønnere" stiger trods al den elendighed, der fremmanes med hensyn til manglende arbejdskraft og så videre. Disse linjer har kun ét sigte:at blive rettet til den enkelte, der står overfor valget mellem efterløn eller at fortsætte på arbejdsmarkedet.\nDet er rigtigt, at går man på efterløn, får man en masse tid til sin egen rådighed, åh, denne frihed, ikke sandt? Det er ganske vidunderligt at kunne vælge mellem at skulle stå op kl. 6, 7 eller 8 om morgenen, og så forresten beskæftige sig med lige det, man har længtes efter i måske mange år. Vælger man efterlønstilværelsen, skal man imidlertid på forhånd være helt klar over hvad man vil bruge den til, ellers kan efterlønstiden let blive til et lediggangens helvede. Man skal også være klar over, at samme dag man forlader sin arbejdsplads for at gå på efterløn, er man ude af arbejdsfællesskabet, ude af det fællesskab, man har haft med kolleger gennem måske mange år, ude af den oplevelse, det er hver dag at have bidraget til at frembringe noget, der er til gavn ikke alene for sig selv, men også for det samfund, man er en del af.\nDin efterløn vil gå ind påbankkontoen, uden at du behøver at røre en finger, din løn fra din arbejdsgiver går også ind på din konto, men hér ved du, at det er din alene og dig, der står for denne indbetaling; det er din præstation, der udløser lønnen. Nå, ja, efterlønnen kan vel også betragtes som et resultat af éns indsats på arbejdsmarkedet, javel, men nogen direkte indsats er der nu ikke tale om, selv om man gennem mange år har indbetalt et beløb til efterlønnen. At være på arbejdsmarkedet, ligegyldigt hvilken status man har på det, giver anseelse, selvrespekt. Du kan naturligvis bevare din selvrespekt også som efterlønsmodtager og senere som pensionist, men, selv om man ikke vil indrømme det, så anses efterlønsmodtagere og pensionister nu engang som værende sat ud på et sidespor. Det kan den enkelte måske leve med, hvis man ikke er alt for forfængelig. Måske har man en opfattelse af, at man da kan besøge sin arbejdsplads nu og da, og en kop kaffe og en sludder kan der vel altid falde af, en snak om "dengang".\nMit råd er: Lad være! Er du gået af, er du gået af, du er ude, du hører ikke mere til hér, og hvad man ikke siger, men tænker, det er: Hvordan i alverden slipper jeg af med ham eller hende, jeg har minsandten ikke tid til at sidde her og underholde "gamle medarbejdere".\nBliv ved så længe, du kan. At være med i et arbejdsfællesskab er så værdifuldt, at man skal være særdeles kreativ for at kunne udfylde sin efterlønstid på en lige så positiv måde.\nPå arbejdsmarkedet er man noget, som efterlønsmodtager er man . . . ja, efterlønsmodtager. Så tøv en kende.


Kom godt igennem tiden efter corona - tips og tricks til KeyBalance\nNår vi snakker med vores kunder om deres oplevelse af de seneste måneder, ser vi et bredt billede. Vi oplever virksomheder, hvor brancherne er blevet lukket fuldstændig ned, virksomheder der kun er blevet perifert berørt af krisen og virksomheder der har haft ekstra travlt igennem den seneste tid. Det gælder lige fra øget sikring på hospitalerne til den voldsomt øgede transport til landets planteskoler.\nTiden her og nu er præget af uvished og frygten for, at det kan gå ned af bakke igen. Hos mange af vores kunder oplever vi en afventende position, fordi man ikke er sikker på, om tiderne bliver bedre eller værre. Vi giver her nogle tips til hvordan man, ved at bruge KeyBalance bedst muligt, kan positionere sig og forberede sig på fremtiden.\n1. Hav styr på stamdata. Hvis man gerne vil holde kunderne i kort snor, skal man være sikker på, at alle kundestamdata er korrekte. Eksempel: Er der CVR nr. på alle virksomheder? Er de korrekte? Fremgår hver virksomhed kun én gang?\nVi oplever en del virksomheder, der har godt styr på kreditmax. x tusinde per kunde. Men i tilfælde hvor den samme kunde fremgår i systemet med fire forskellige kundenumre, kan vedkommende jo også få firedobbelt kreditmax. Og uden korrekt CVR nr. er det svært med de øvrige. 2. Automatisk markering af lukkede virksomheder Hvis kunderne er markeret med korrekt CVR nr., kan vi nemt danne en kørsel, der automatisk spærrer virksomheder under f.eks. konkurs. Skal I så have tilsendt en mail, måske kun ved åbne ordre.\n3. Automatisk markering af kreditniveau Som omtalt i en anden af vores artikel har vi udviklet et modul sammen med Bisnode. Dette modul giver mulighed for at arbejde med kreditvurderinger fra Bisnode og dermed have større overblik over kunderne. 4. Brug kreditniveau\nSørg for at holde fokus på kundernes saldo kontra kreditmax. I en standard KeyBalance gives der en advarsel hver gang en ordre åbnes, hvis den er over kreditmax.\n5. Automatiske kontoudtog / rykkere Der findes stadig mange virksomheder, hvor det at udsende rykkere er noget man gør, når man får tid. Men hvorfor ikke sende et kontoudtog til alle kunder med en saldo ultimo hver måned? Det er både en god service til kunden, men det gør det også nemmere for jer at udsende rykkere jævntligt.\nVi tilbyder både en standard udgave samt en udvidet udgave af rykker-funktionen i KeyBalance. I den udvidede funktion medsendes alle åbne fakturaer, så kunden ikke behøver at ringe og spørge efter dem. Begge udgaver er en del af standard KeyBalance, så I skal blot spørge efter den. Den nye version kræver dog, at vi bruger lidt tid på teknisk opsætning.\n6. Leverandørservice Et sidste muligt tiltag for at sikre kundernes betaling er automatisk opkrævning via leverandørservice. Med et KeyBalance LS modul samt et abonnement hos NETS kan KeyBalance automatisk opsamle informationer om de udstedte fakturaer og opkræve dem via NETS på forfaldsdatoen. Så glemmer kunderne ikke at betale – eller vælger at betale andre mere krævende kreditorer først.


Hedvig Skerdingstad: Bindevæv – Anmeldelse: Mere med mere på | Information\nArkitekten Hedvig Skjerdingstad debuterer i ’Bindevæv’ med en overfladebehandlet og distanceret minimalisme, der tager form som filosofisk design\nDer er minimalisme, og så er der minimalisme. Bindevæv er titlen på arkitekten Hedvig Skjerdingstads (f. 1989) debut som forfatter, og det er på mange måder et lille værk. Bindevæv er en tynd bog. Det er en kort bog. Der står tilmed meget lidt på siderne. Til gengæld vil den (ulykkeligvis) en helt masse.\nBindevæv er et konceptuelt og lyrisk anrettet prosaværk. Man ville nok kunne kalde det for en abstrakt minimalistisk tekst, der handler lidt om ’bindevæv’, ’celler’, ’fortidige nutider’, ’en proces’, ’et luftrør’ og ’et mellemrum’. Eller. Det er i hvert fald ord, der står i bogen. Bindevæv består grundlæggende af 32 prosastykker, der har fået hver deres titel efter hver deres substantiv, som angiveligt er sproglige eksempler på ’mellemrum’.\nDet kunne være ord som ’tærskel’, ’brud’ eller ’længsel’. Alle titlerne er placeret i en parentes (som jo er et sprogligt mellemrum), bare lige for at understrege, hvor abstrakt det her er. Det lyder blandt andet sådan her:\n»(tvivl) / Ordet ’egentlig’ kan undergrave en hel sætning. Der er egentlig en stabilitet, tænker jeg, og spørger mig selv om udgangspunktet så er ustabilt./ En dualistisk tilstand: jeg ved egentlig hvor jeg er på vej hen.« Eller et andet stykke: »(opsamling) Tomrummet står ikke stille, bemærker jeg: det bevæger sig. Indfanger løst materiale, der søger en form.«\nHedvig Skerdingstad: Bindevæv\nDet er slet ikke umuligt at sige pæne ting om prosastykkerne i Bindevæv, der angiveligt – og som pressemeddelelsen formidler – tager afsæt i »refleksioner over mellemrummets mange tilstande og former«. Sproget er ikke dårligt, der foregår en sproglig leg med især modsætninger, der findes tanker om ting (og især mellemting), men jeg må indrømme, at det er svært for mig at gøre det.\nMens jeg læste Bindevæv (bare ordet ’bindevæv’, som min hjerne hele tiden, det må være freudiansk, vil lave om til ’benmel’), flaksede mine tanker hele tiden væk. Min bevidsthed kunne simpelthen ikke få ordene, sætningerne til at sidde fast, det var, som var de glatte stykker sæbe, så svære at huske.\nMåske er det fordi, det er så luftigt. Eksperter i hukommelsesteknikker angiver altid, at man skal huske ting ud fra konkrete billeder – gerne så mærkelige eller sjofle så mulige – eller genstande eller begivenheder, man husker tydeligt og har nemt ved at genkalde sig. Jeg tror, det er her, problemet ligger. Hvordan forestiller man sig eksempelvis »et tomrum, der ikke står stille«? Jeg er bogstaveligt talt helt blank.\nEt sygt luftrør\nBindevæv forsøger ganske vist i enkelte stykker at banke nogle konkrete elementer frem, så som i stykket (ophold), der beskriver, hvordan en spansk kvinde i 2008 fik udskiftet sit syge luftrør med et nyt. Her vågner jeg lidt op, og teksten løfter sig da også lidt. Et sygt luftrør! Her er noget at fejre!\nMen desværre er Bindevæv hurtigt tilbage i sit grundlæggende meget tomme, distancerede og svævende udgangspunkt. Jeg føler vitterligt, at Bindevæv svæver i det tomme mellemrum og her forsøger at etablere en abstrakt samtale.\nSelv i absurde filosofiske klassikere som Mens vi venter på Godot er der en konkret ramme, hvor de to vagabonder, her på landevejen, venter på ham, der aldrig kommer. I Bindevæv har jeg ingen fornemmelse af hverken jeg’et, der taler, hvem det taler til, hvor vi er – eller helt ærligt – hvad bogen er ude på.\nDet er lidt som en gennemsigtig føntørrer, der dumper ned fra himlen og puster varm luft ind i et koldt, tomt rum. Det er mere med mere på. Eller rettere sagt: Det er, når lidt bliver for lidt ved simpelthen at være for meget.\nNanna Goul vil fremover skrive om litteratur i Information\nHedvig Skerdingstad: ’Bindevæv’. Forlaget Korridor. 52 sider. 130 kr.


Træning af mave efter kejsersnit – Kost og ordentlig ernæring\nTræning af mave efter kejsersnit\nVil du vide, hvornår du kan begynde at træne mavemuskler, kan du læse om det i. Er du i tvivl om, hvornår du må træne og motionere efter et kejsersnit, så læs. Du skal også have revurderet, hvordan du træner din mave.\nHar du fået kejsersnit og oplever du smerter eller gener i krop og mave i forbindelse med løb eller træning? Læs denne blog og bliv klogere på din egen krop, og . Inden for de første 3-dage efter kejsersnittet og i ugerne efter er det vigtigt at lave. Hej Net-sundhedsplejerske, Jeg vil høre dig om et godt råd i forbindelse med træning af mavemusklerne efter et kejsersnit.\nHejDet er lige første gang at jeg skriver herinde. Delte mavemuskler (rectus diastase) er årsag til topmave og smerter i lænd og bækken. Toblerone-mave efter fødslen er et sikkert tegn på, at man stadig har en. Hvis du vil have flad mave efter fødslen, skal du være opmærksom på, at dine.\nNår du er gravi bliver mavemusklerne strakt meget u og ikke nok med det:. Hulahopring: God eller dårlig træning efter fødslen? Til det skal der tilføjes at hvis du har fået kejsersnit, skal der gå ca. Du må kun træne de skrå mavemuskler i perioden efter graviditeten, da de .\n← Oball classic\tVitaminer træthed →


Ny Skydedag - Nordisk Våbenforum\nIndlæg af CatmanDK » 10. aug 2005, 16:26\nNu missede jeg jo desværre skydedagen da jeg var på ferie… :,.>(/\nSå jeg syndes selvfølgelig at som kompensation for at jeg har siddet og ”kedet” mig derover i Finland i næsten 2 uger, skal vi lave en ny dag … <-:\nEr vel også ved at være sidste udkald hvis vi skal kunne kalde det sommerskydning…\nAndre der er hug' på det ?\nIndlæg af Bullit » 10. aug 2005, 16:39\nAny time - any where! :eek: :eek: :eek:\nOgså på Fyn/ i Jylland.\nVi må se at få lidt gang i NVF'ere til luft fra andet end Sjælland.\nMen - sæ'føli' gerne i Nivå igen. :D\nTilmeldt: 22. maj 2004, 19:30\nIndlæg af Woodstock » 10. aug 2005, 21:45\nNu har jeg også missede de sidste par gange, så jeg trænger også ! Bare det ikke bliver sidste weekend i August.......\nTilmeldt: 30. jan 2005, 19:45\nNy skyde dag\nIndlæg af FX SNIPER » 10. aug 2005, 21:52\nSig dagen stedet, I`ll be there.\nMe have itchy trigger fingers...\nFX Typhoon 6.35-milpro 8,5-34-52 mm\nFX GLADI8OR Night Eye 3-12-50mm\nFX Cyclone 4.5 Costum-Sidewinder 6.5-26-52\nIndlæg af Joe_black » 11. aug 2005, 06:37\nCatman, du skriver sidste chance for sommer skydning. Var det ikke engang sidst i Juni :lol:\nIndlæg af CatmanDK » 11. aug 2005, 09:20\nMuligt det er, sådan noget har jeg ikke check på, det var mere mens det ikke var alt for koldt... <-:\nIndlæg af Bullit » 11. aug 2005, 09:41\nCatmanDK skrev: ...... det var mere mens det ikke var alt for koldt... <-:\nHmm - det bli'r aldrig for koldt <-: !\nIndlæg af tpe » 11. aug 2005, 11:36\nVery much into it :D , need to know where and when before final comitment tho\nIndlæg af NTS » 11. aug 2005, 15:16\nJeg er helt klar <-: Afhængig af dato selvfølgelig\nIndlæg af Bullit » 11. aug 2005, 15:26\nHurra - endelig en fra Jylland mere (husker kun Pepto - så ha' mig undskyldt, hvis der er flere)! :D\nIndlæg af Futte1 » 11. aug 2005, 17:13\nbare det er i dk og det ikke regner for meget hvad med 2 weekend i september .hvad skal man medbringe udover luftgevær hagl og godt humør\nIndlæg af Bullit » 11. aug 2005, 17:20\nIntet andet futte1 - og skulle det regne (langvarigt) kan vi vælge at gøre det indendørs. Vi har muligheden. Og det er i DK.\nIndlæg af Murdoch » 16. aug 2005, 20:59\nEndnu en Jyde melder sig på banen!!!\nDet ku være fedt med en skydedag - har ikke været med endnu.\nIndlæg af Bullit » 19. aug 2005, 22:43\nVar det ikke på tide, at vi fik nogle forslag til sted og datoer?\nIndlæg af CatmanDK » 20. aug 2005, 00:23\nJo, jeg prøver at booke Nivå, så vi har et sted på sjælland\nBTW er der nogle af jer der var med til sidste skyde dag der ved om min skyde dims virker endnu, kan dreje rundt med mere, eller om den skal have et "service"\nIndlæg af Peder » 20. aug 2005, 08:35\nCatmanDK skrev: BTW er der nogle af jer der var med til sidste skyde dag der ved om min skyde dims virker endnu, kan dreje rundt med mere, eller om den skal have et "service"\nJa, hvis det er din "swinger", så virker dem, jeg skød på fint nok. :D\nIndlæg af The Dane » 21. aug 2005, 19:37\nNu rider jeg lige på min gamle kæphest i Nivå <-:\nPålidelige kilder siger at vi har/får mulighed for at skyde på 100m, så deeeeeeeet.\nHvis der kommer flere langvejsfra så kan vi finde ud af noget med overnatning og forplejning. Vi kan finde lokaler med tørt gulv og en kost, så der kan kamperes indendørs. Mad og drikke skaffer vi efter behov. Lokum må vi finde ud af.\nHar andre muligheder der er bedre/anderledes så er jeg lutter øre.\nIndlæg af Bullit » 21. aug 2005, 23:10\n100 m - det lyder skisme spændende :!:\nIndlæg af Tanteskrap » 22. aug 2005, 07:17\nBullit skrev: 100 m - det lyder skisme spændende :!:\n100 mtr. Ja det lyder godtnok interessant. Dét må vi vist lige høre noget mere om...\nTilmeldt: 23. maj 2005, 13:32\nIndlæg af DEJA » 22. aug 2005, 09:34\nKan vi få nogle datoer måske :D det er jo altid hyggeligt at mødes med "fellow luftpusters" >>::/\nIndlæg af Erik the Viking » 22. aug 2005, 10:18\ntanteskrap skrev: 100 mtr. Ja det lyder godtnok interessant. Dét må vi vist lige høre noget mere om...\nJa en 100 mtr. bane burde du vel kunne finde\nIndlæg af Tanteskrap » 22. aug 2005, 10:31\n"Man" er nok morsom hva'? Pas du på, at jeg ikke pludselig, og ved et "hændeligt" uheld, kommer til at berøre min superfølsomme aftrækker på FX'en mens du er nede at tjekke dine forbiere på skiverne... Det kan let give din jyske popo samme farve og følelse som denne her #/()\nIndlæg af Tanteskrap » 22. aug 2005, 10:41\nThe Dane skrev: Nu rider jeg lige på min gamle kæphest i Nivå <-:\nEr det indendørs eller udendørs, og er det med "bande" eller i lige (vandret) linie?\nIndlæg af The Dane » 22. aug 2005, 16:55\nMed lidt kringleri er der 100 m indendørs for 4-6 skytter. Der skal lige organiseres lidt kuglefang.\nHer er et billede af et magasin med min FX 2000 skudt udendørs i Norge i forrige uge. Der var lige 2 som vinden fangede Men det er sjovt/spændende at vente de ca. 0,3 sekund mens jeg fulgte haglet gennem luften, i kikkerten.\nColadåser er for nemme at ramme selv på de afstande. Haglet smadrer durk igennem en vandfyldt dåse og igennem masonitten bagved på de 93m, så der er stadig smæk på!\nNåja, det blev også til lidt seriøs skydning. Vi lavede ventilationshuller i kulbakken til Brinckman'en <-:\n93m gruppe.jpg (29.92 KiB) Vist 2306 gange\nBrinckman tuning.jpg (72.72 KiB) Vist 2303 gange\nCola dåse mål.jpg (36.35 KiB) Vist 2303 gange\n93m mål med 3 x zoom.jpg (49.17 KiB) Vist 2303 gange\nIndlæg af CatmanDK » 22. aug 2005, 20:03\nJa så kom Henrik hjem, så med hensyn til "bookning af bane", regner jeg med, jeg på en elegant måde kan lægge "lorten" i hans hænder....\nJeg må så prøve at se om jeg kan få flækket noget sammen som der kan skydes på, det selvhejsene mål gik lidt i vasken, på den måde at målet blev konveteret fra et El-selvhejsene 50Joule mål, til et 300Joule sving mål, da stål er meget mindre og let når man skære det ud, og en hel del tungere når det er svejst sammen ... ::-;<\nDer bliver også fundet en WC løsning. så dem fra Jylland ikke skal holde sig en hel weekgent....eller en af os andre for den sags skyld... ><>:;\nHenrik har grill, og hvis jeg kan tage mig bare en lille smule sammen, og prøver at huske det, kan jeg få smidt en 1-2 kasser kvalitet's pølser i nakken til spot pris.....\nMed hensyn til dato'er har vi fundet 2 weekgenter, d. 3-4/9 og 10-11/9. (2 første weekgenter i september)\nJeg har idag lige modtaget en sending hagl så jeg er også klar! :eek: :-;>/\nDer til kommer en masse NVF hagl, så vi løber nok ikke tør...\nImg_1692small.jpg (28.88 KiB) Vist 2270 gange


I går var jeg til en times fitting i Wunderwear. En time, hvor jeg blev klogere på nogle ting. Især ret klog på min egen krop. Vi har ikke altid været venner – men det er vi nu.\nMåske I kender det? Det at kroppen ændrer sig i øst og i vest gennem en årrække. Man bliver stor pga graviditet, så krymper man, mens man ammer. Hov – så blev man sgu lige gravid igen – zoom ud/zoom ind igen igen.\nDer står man (jeg) så fem år senere med en krop, man ikke længere er dus med. Helt i minus og langt fra på bølgelængde med de to teposer, der hænger fra kravebenet og ned. Er du med så langt?\nFor at gøre en lang historie kort og knap så intim, springer jeg lige alle mellemregningerne over og konkluderer, at jeg har et skab fyldt med dyrt og lækkert lingeri, som jeg ikke kan passe. Alle de perioder med krops”udskejelser”, har jeg måtte skifte ud i BH-puljen, fordi “modtageren” har været utilregnelig.\nOg rent faktisk synes jeg, at det er en jungle at bevæge sig ind i – for hvilken størrelse BH passer mig nu bedst? Jeg har stort set alle størrelser liggende og INGEN er behagelige at have på. Jeg er garanteret blevet kunstig med årene – men alligevel?!\nJeg bestilte en tid til fitting hos Wunderwear i Odense. De har som noget nyt gjort det muligt at bestille en tid til lingeri fitting, hvor der simpelthen bliver sat tid af til ´dig og dine boobs´. Man kan måske spørge sig selv, er det egentlig nødvendigt? JO DET ER DET – i hvert fald for mit vedkommende! Jeg vile ikke vide, hvad jeg skulle rive ned fra væggen med blonder og pushups´. Jeg ville med garanti kapitulere og smutte ud af shoppen – opgivende – efter at have prøvet to modeller.\nVed en fitting bliver tiden din alene….\nJeg var så på besøg i butikken igår. Lettere nervøs – for hvor fedt er det egentlig at stå og flagre med sådan et par poser og blive studeret nøje? For det er jo dét, de gør de damer i sådan en butik. De kan spotte dig med det vuns – er du en Kalvin Klein-pige eller en Missya-pige – og sørger ret hurtigt for, at du får proppet dine dippe-dutter i de rette skåle.\nJeg er som sagt blevet klogere! Jeg er kommet hjem med en størrelse, jeg ikke havde forestillet mig, at jeg nogenside skulle springe i. BH´en sidder som en drøm – ja jeg bemærker den stort set ikke. Det er slut med de toturelementer, jeg har liggende i skuffen herhjemme.\nHvorfor gjorde jeg ikke det før? Jeg kunne ikke have shoppet den BH selv. Det kræver altså kyndig vejledning.\nSidder du og smågriner af min tankestrøm – eller kan du rent faktisk nikke genkendende til bare lidt af det, jeg skriver om?\nMåske det rent faktisk også er noget for dig, at smutte til sådan en fitting og få tjekket dine “fordele” ud.\nDu kan til en start hoppe ind og læse Wunderwear´s e-magasin. Der kan du ud over at se et bredt udvalg af lækkert lingeri også få vejledning – og se en film om, hvordan en fitting foregår. For som de siger i Wunderwear, så ved 3 ud af 5 kvinder ikke hvilken BH, der passer deres barm”.\nJeg er en Simone Pérèle-pige. Hvilken pige er du?\nIndlægget er sponsoreret , tanker og oplevelser er dog mine egne.\nThis entry was posted in Jeg anbefaler, Jeg ønsker mig, Jeg tester, lingeri, Mit liv som Mor. Bookmark the permalink.\n← Trilogy – Give away\nGiv en ven! →\n10 thoughts on “Wunderwear”\n22. november 2013 at 6:20\nRigtig godt indlæg, jeg håber at rigtig mange læser det, for hvor er der mange der kunne bruge en hjælpende hånd. Jeg kan ikke få hjælp i Wunderwear, for de har ikke noget der sidder godt på mig, så jeg bruger Changes. Men har også fået en rigtig god hjælp der, og det er egentlig sjovt at det næsten er et tabu emne, for vi kvinder har jo dem allesammen, mere eller mindre.\n22. november 2013 at 7:28\nDet er så forskelligt, hvilken BH, der passer ens krop. Jeg kan ikke vælge og vrage i mærker, som min barm er ret bred. Lille og bred. Hvor fedt er det? Jeg er i en F skål.. tænk sig.. Det havde jeg aldrig forestillet mig… Jeg tror, det er vigtigt at få en bh, der passer.. Ellers er det jo en pine!\n22. november 2013 at 7:00\nMarie Jo pige. Eller, det var jeg inden jeg fødte to børn i løbet af halvandet år og begyndte at amme og flyttede ind i sådan en praktisk elastik-sag.\nJeg kan dog ikke helt genkende scenariet, for jeg har altid fået venlig og kyndig vejledning når jeg har købt pæne bh’er. Og jeg troede faktisk at det var normen at man man blev målt og vejledt? Jeg HADER stadig at prøve undertøj, men trøster mig med at næste gang (når jeg er færdig med at amning og vægttab) så går der laaaang tid inden det bliver nødvendigt igen\n22. november 2013 at 7:31\nJeg ved godt, hvad du mener.. det er ikke sjovt at skulle prøve undertøj. Men jeg synes, at det var en positiv oplevelse i Wunderwear. Og jeg er gået derfra flyvende.. måske jeg kan lære at blive glad for bøjleBHer igen.. !!\nJeg har i de sidste7-8 år købt undertøj hos Change. Der bliver jeg altid vejledt helt fantastisk. Jeg har netop købt 4 sæt undertøj fordi min krop havde forandret sig igen og de gamle bh’er var blevet slappe i det. Jeg elsker at få nyt undertøj og føler mig som en gudinde når jeg går derfra. Det er vigtigt med professionel hjælp. Godt indlæg Christina!!\nDet er altid modigt, at smide sådan et indlæg ud – jeg vil dog sige, at den behandling jeg har fået hos Wunderwear og den befrielse jeg føler nu var så meget værd at skrive om. Jeg trænger virkelig til nyt undertøj – jeg har jo stort set ikke noget, der sidder rigtigt…! Kram C\nDet er enhver kvindes ret at få en bh der sidder ordenligt :o)\nSe bare du skal bruge en F skål og du troede sikkert du var en C eller D.. De fleste bruger alt for lille skål og det gjorde jeg da også engang ;o) Dejligt du har fået en god behandling i Wunderwear og tillykke med den nye størrelse :o)\nAnnes indfald says:\n24. november 2013 at 14:53\nDejligt at læse om kvalificeret hjælp… Har brugt at købe BH hos Rigby and Peller i London! De kigger bare på ens….. øhm….. attributter og henter så et udvalg. De er virkeligt dygtige. Derimod synes, jeg det har været svært at finde en forretning herhjemme med samme evner.\nForresten endte det med Prima Donna…. (alder vejer åbenbart!!!!)\n24. november 2013 at 19:51\nÅh Christina, elsker dine hudløse ærlige indlæg, om det så er de små hustyranner, det manglende overskud eller attributterne, har du ordet i din magt!! Indrømmet, jeg er jo nok en af de tre, der ikke har indpakningen i orden, så måske jeg skulle lette popo’en og blive ‘målt og vejet’ – og så efterfølgende casulalt lægge resultatet på sofabordet (ved siden af fjernbetjeningen), så andre i husstanden ikke kan undgå at se det… 🙂\nDejligt indlæg! Og ja, det er virkelig vigtigt at få foretaget en professionel vurdering, inden man køber undertøj.\nVar selv inde i en undertøjsbutik for et par år siden for at købe undertøj. Pludselig kommer der en ekspedient hen og spørger mig, om jeg er blevet målt før hvortil jeg svarer, nej, men at jeg godt kender min størrelse. Hun måler så alligevel, og jeg finder ud af jeg har brugt den helt forkerte størrelse altid! Det er en drøm at have bh’er i den helt rigtige størrelse, så vil også klart anbefale folk at blive målt.


etglas.se Instruktioner Inkontinens hjælpemidler\nHjælpemidler mod inkontinens - Stort udvalg inkontinenshjælpemidler Log ind Tilmeld Indstillinger Huskeliste tom. Ved brug af Hjælpemiddelbasen accepteres cookies til statistik og hjælpemidler. Ok, fjern inkontinens besked eller læs om brug af cookies og muligheder for at afvise cookies. Forside Klassifikation personlig pleje Urin- og afføringsabsorberende hjælpemidler Vaskbare inkontinenshjælpemidler til børn. Vaskbare inkontinens til børn Alt-i-ét beklædning, som kan vaskes og genbruges, svarende hvordan til stor størrelse pennis underbukser eller trusser, som har indlæg eller andet materiale til at absorbere fugt, fx urin. Fås hjælpemidler 4 designs til piger og 6 designs til drenge. Kan vaskes ved 60 grader.\nINKONTINENS HJÆLPEMIDLER Inkontinenshjælpemidler\nInkontinens hjælpemidler Åbningstider for telefonisk henvendelse\nDu har adgang til direkte rådgivning hos nogle kristendom Danmarks dygtigste farmaceuter og farmakonomer igennem chat eller videosamtaler — brug bare Chat-knappen ude i højre side i åbningstiden. Spørgsmål om medicin købt på det lokale apotek bedes rettet til dem. Hos Apopro forhandler inkontinens også unikke hjælpemidler og hjælpemidler produkter. Det kan blandet andet være batteri petit, som skal bruges til din Enuresis-alarm. En Enuresis-alarm har vi også i vores sortiment. Eksempler på hjælpemidler til personer, som har nedsat kontrol over vandladning eller afføring. Vaskbare inkontinenshjælpemidler til børn. Alt-i-ét beklædning, som kan vaskes og genbruges, svarende til underbukser eller trusser, som har indlæg eller. Eksempler på hjælpemidler til personer, som har nedsat kontrol over vandladning eller afføring. Hjælpemidler. Der findes en række hjælpemidler som kan lette din hverdag, hvis du lider af inkontinens. Men hjælpemidler afhænger af årsagen til din inkontinens. Hos Apopro forhandler vi også unikke hjælpemidler og specielle produkter. Det kan blandet andet være batteri petit, som skal bruges til din Enuresis-alarm. kalorier i vindruer Få bugt med din usikkerhed med hjælpemidler til inkontinens. Seniorland har et stort udvalg af boxershorts, trusser, urinkolber, underlag med vinger mm. Se mere. Vejledning i hjælpemidler til inkontinens; Udarbejdelse af bevilling til eventuelt hjælpemiddel;. Log ind Tilmeld Indstillinger Huskeliste hjælpemidler. Ved brug af Hjælpemiddelbasen inkontinens cookies til statistik og funktionalitet. Ok, fjern denne besked eller læs om brug af cookies og muligheder for at afvise cookies. Forside Hjælpemidler til udvalgte målgrupper Inkontinens - hjælpemidler.\nPå trods af det, er inkontinens et stort tabu. Mange kan behandles, og andre kan få hjælp til problemet, ved hjælp af de inkontinenshjælpemidler, som findes i dag. Få hjælp til dine inkontinens problemer her. Få vejledning her. Sygeplejebutikken sender dagligt, så du har dine varer hurtigt. Se udvalget af udstyr her. Få bugt med din usikkerhed med hjælpemidler til inkontinens. Seniorland har et stort udvalg af boxershorts, trusser, urinkolber, underlag med vinger mm. Inkontinens hjælpemidler - sengetøj, undertøj, nattøj, lagner og ringeapperater. Vi har mange forskellige slags hjælpemidler til inkontinens. Vi har hjælpemidler. Alt i inkontinens produkter lige her til professionelle - men også private brugere. Vi har urinkolber til mænd og til kvinder. Inkontinens til hjælpemidler og bækken til senge. Inkontinenshjælpemidler. Flere end danskere i alle aldre lider af inkontinens. På trods af det, er inkontinens et stort tabu. Mange kan behandles, og. Få hjælp til dine inkontinens problemer her. Få vejledning her. Sygeplejebutikken sender dagligt, så du har dine varer hurtigt. Se udvalget af udstyr her.\nFå bugt med din usikkerhed med hjælpemidler til inkontinens. Seniorland har et stort udvalg af boxershorts, trusser, urinkolber, underlag med vinger mm. Inkontinens hjælpemidler - sengetøj, undertøj, nattøj, lagner og ringeapperater. Vi har mange forskellige slags hjælpemidler til inkontinens. Vi har hjælpemidler. På etglas.se har vi et stort udvalg af hjælpemidler til inkontinens. Køb hjælpemidlerne online i dag og få dem leveret til døren indenfor dage. Inkontinens-hjælpemidler. Bleer og katetre m.m bevilges efter Lov om Social Service § Der ydes støtte til anskaffelse af bleer og katetre m.m når der er. Inkontinens - find hjælpemidler mod dagsinkontinens. DRY & COOL undertøj til mænd, kvinder og børn giver dig sikkerhed fra mindre uheld i løbet af dagen. Af Ulla Kabbelgaard, Klinisk Sygeplejespecialist, Kontinenssygeplejerske, SD, Leder af Børneinkontinensklinikken Storstrømmen Sygehus Næstved Kilde: KontinensNyt 1.\nInkontinens - hjælpemidler inkontinens hjælpemidler Analinkontinens kan afhjælpes. Hjælpemidler til analinkontinens til konkurrencedygtige priser. Mange kvinder er ramt af inkontinens og statistisk set kommer det til at berøre omkring 50 procent i løbet af deres liv. Både mænd, kvinder og børn rammes og det.\nFind kontaktinfo til kontinens-sygeplejersken i DIT område. Man - torsdag Ufrivillig vandladning kan være svært at tale om. Det tilskrives ofte noget, der kommer med alderen. Hjælpemidler til inkontinens gør hverdagen nemmere Inkontinens er en lidelse, som kan være forbundet med skam, og dette inkontinens mange gange påvirke ens daglige og hjælpemidler liv. Men sådan behøver det ikke være. Hos Seniorland har vi hjælpemidler til både mænd, kvinder og børn. Hos os finder du bækken, inkontinens lagen, inkontinens boxershorts til mænd og drenge, inkontinens trusser til damer og piger, stiklagen, urinbeholder samt urinkolber til både mænd og kvinder. Inkontinens hjælpemidler - sengetøj, undertøj, nattøj, lagner og ringeapperater\nInkontinens hjælpemidler hvordan man laver pennis hvid\nInkontinens inkontinens hjælpemidler\nDu får herved lettere ved at holde på urinen. Bestil gratis scooter-fremvisning her Bestil fremvisning.\nOktober kl Goya på Nollendorfplatz i Berlin, Tyskland, blev Penomet givet den mest effektive mandlige enhancement for 2012 fra Venus Awards, og også i 2013, Penomet fik den allerbedste mandlige ekstraudstyr apparat ære fra indikationen Awards.\nPenomet er en innovativ penis pumpeindretning. Udviklerne af pumpen har faktisk samarbejdet med kunder, eksperter og hanner af hver historie for at forbedre den typiske penis pumpe teknik med den innovative penis pumpe. Penomet er vand hjulpet, hvilket gør det ulig nogen anden pumpe let tilgængelige på markedet. Dette produkt er banebrydende og også ulig noget andet.\nDer findes forskellige former for hjælpemidler, hvis du lider af inkontinens. Få hjælp til dine inkontinens problemer her. Få vejledning her. Sygeplejebutikken sender dagligt, så du har dine varer hurtigt. Se udvalget af udstyr her.\nLæs vores pjece om kateterprodukter Stomiprodukter Ingen stomiopererede er ens, og kontinenssygeplejersken vurderer derfor i samarbejde med dig, hvilket produkt, der passer bedst til dig i forhold til din stomi og din hverdag. Stiklagen, lille Lille stiklagen med vinger, som fastholder lagenet under madrassen. Fri fragt ved køb over ,- 14 dages returret Julegaver byttes indtil Login.\nUfrivillig vandladning. Hjælpemidler ved utæthed\nInkontinens hjælpemidler På trods af det, er inkontinens et stort tabu. Hjælpemidler til at forhindre ufrivillig urin- eller afføringslækage. Urinafledende hjælpemidler Hjælpemidler til bortledning af urin. SØG VAREN HER\nHos Apopro forhandler vi også unikke hjælpemidler og specielle produkter. Det kan blandet andet være batteri petit, som skal bruges til din Enuresis-alarm. Få bugt med din usikkerhed med hjælpemidler til inkontinens. Seniorland har et stort udvalg af boxershorts, trusser, urinkolber, underlag med vinger mm. Se mere.\nSlap tilstand betyder, at penis hænger lige ned, mens udstrakt tilstand beregnes ved at strække penis maksimalt ud og måle. Gennemsnitlig længde blandt forsøgspersonerne før undersøgelsen var 7,1 cm slap tilstand og 9,6 cm udstrakt.\nTidligere: « « Spørgeskema guide\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Inkontinens hjælpemidler etglas.se


Sørensen Exploitation Cinema: januar 2016\nAnmeldelse: The Visit.\nTagline: "No one loves you like your grandparents".\nGenre: Horror, Thriller, Found footage.\nInstruktør: M. Night Shyamalan.\nUdgiver: iTunes USA.\nSe også: "Homebodies" (1974), "Grandmother's House" (1988), "The Sixth Sense" (1999), "The Taking of Deborah Logan" (2014).\nFool me once, shame on you. Fool me twice, shame on me. En efterhånden slidt frase, der med tiden er blevet synonym med mange filmelskeres forhold til M. Night Shyamalan. Anmelderne har især givet ham mange tæsk, og i horrormiljøet er han mange steder persona non grata. Personligt har mine oplevelser med hans film været en blandet pose bolsjer. Det var derfor også en skeptisk anmelder, der tændte op under ”The Visit” på en sneklædt lørdag aften.\nFerie hos bedsteforældrene - what could possibly go wrong?\n”The Visit” er historien om to børn, der af deres hjerters godhed beslutter sig for at besøge deres bedsteforældre. De har dog op til flere agendaer med deres besøg. Den ene er at deres mor, som har været single alt for længe, trænger til en ferie med sin nye kæreste. Den anden – at moderen ikke har haft kontakt med benævnte forældre siden hun, som teenager, forlod hjemmet i vrede. Missionen for de to børn er derfor, ved hjælp af et par kameraer, at dokumentere moderens barndomshjem, hendes gamle forældre og på en eller anden måde få klinket skårene mellem de to ældre generationer. Det bliver hurtigt klart for de to børn, at noget er helt galt fat med de to ellers så søde bedsteforældre. Men hvad foregår der? Er de bare blevet gamle? Gemmer der sig en anden og mere uhyggelig hemmelighed i det gamle hus? De to børn bliver straks viklet ind i mystiske ting, som de flittigt bruger deres kameraer til at dokumentere. Filmen er derfor primært en slags found footage, der til trods for at det ikke længere er særlig originalt, nu stadig kan være ganske effektfuld.\nMan skal ikke mange sekunder ind i ”The Visit”, før man oplever at dette i høj grad er en film bygget på tilskuerens evne til at lade sig opsluge af filmen. Derfor vil de værste skeptikere af Shyamalans værker, sikkert allerede opgive inden filmen er gået i gang. For dette er en stemningsfilm, som stille og roligt æder sig ind på sit publikum. Shyamalan prøver på intet tidspunkt at forcere stemningen, der bevæger sig som en dis over en græsmark, der går fra let og nærmest umiskendelig til tyk og ufarbar inden filmens slutning. Der er en imponerende selvsikkerhed i manuskriptet, der aldrig opgiver sit forehavende, men i stedet spreder stemning med millimeterpræcis omtanke. Med dette i baghovedet, kan det alligevel undre, at man forfalder til et par unødvendige chok-effekter, der rent æstetisk er unødvendige for at holde historie og plot i fremdrift. Shyamalan forstår stadig, at holde fat i sit publikum, som var vi tilbage i ”The Sixth Sense”. Han navigerer ved, at kun svagt antyde, at der er noget helt galt fat i huset med bedsteforældrene, der godt nok opfører sig bizart, men altid har en naturlig og forståelig forklaring på hvad der foregår i det gamle hus.\nLidt overvågning er måske en meget god idé.\nShyamalan bliver, af sine kritikere, oftest stigmatiseret for sine plots, hvor a-ha øjeblikket nærmest er blevet et varemærke for hans film. Efter ”The Sixth Sense” er det derfor også blevet en sport, at gennemskue plottvistet, for at derefter latterliggøre resten af filmen, fordi man nu engang havde gennemskuet plottet. Dette slipper man heller ikke for med The Visit, hvor plottvistet måske ikke er særlig svært at gennemskue. Jeg tvivler stærkt på, at man ikke har gennemskuet tingene i god tid, før den berømte WTF-scene, som efterhånden er synonymt med instruktørens værker. Ikke desto mindre har Shyamalan denne gang fat i så fed en historie, der er så velskrevet og ubehagelig, at det intet betyder for filmens slutning, at man nu ved hvordan tingene hænger sammen.\nDet tæller absolut som et kæmpe plus i bogen, at det er lykkedes at bevare creepy-faktoren på 100 helt til filmens sidste scene, for mange, og bedre, instruktører ville have faldet til patten og ladet historien sive ud som en fesen sodavand i sommervarmen, som Shyamalan har gjort en del gange i sine tidligere film. Det gør han ikke her, hvor han sådan set gemmer de mest groteske scener til EFTER WTF-scenen, hvilket sender ”The Visit” helt i mål på fornem vis. Man kan ikke, uden videre, konkludere at Shyamalan er tilbage på sporet med ”The Visit”, men hvis filmen er udtryk for den fremtidige kvalitet på hans film, så tør jeg godt glæde mig endnu mere til den næste film, for alt i alt er ”The Visit” en bund solid film, der sagtens kan skræmme, forbavse og overraske – men vigtigst af alt, holde en stemning i samfulde 94 minutter, der til trods for ”found footage” delen stadig er visuelt interessant.\nIndsendt af Sørensen Exploitation Cinema Proudly Presents kl. 16:50 0 kommentarer\nEtiketter: Anmeldelser, Anmeldelser til 4 Pinhead's, Found footage, Horror, Skrevet af Michael Sørensen, Thriller\nAnmeldelse: Without Warning.\nTagline: "The alien terror is here on earth.”\nGenre: Sci-fi, Horror.\nInstruktør: Greydon Clark.\n“Without Warning” er venligst stillet til rådighed af Another World Entertainment.\nI den amerikanske vildmark kan ingen længere føle sig sikker. Flyvende kæmpe-flåter er begyndt at angribe de mennesker, der trods advarsler fortsat camperer i skovene. To unge slipper med nød og næppe med livet i behold, men opdager snart, at de blodsugende væsner i virkeligheden er organiske våben tilhørende noget større, æklere og langt farligere – et enormt rovdyr fra det ydre rum på jagt efter menneskelige trofæer...\n“Without Warning” er ikke en god film. Ikke i ordets egentlige betydning. Det er en film om dræberflåter fra det ydre rum. Baseret på den beskrivelse er jeg sikker på, at de fleste ganske hurtigt vil kunne afgøre, om det er en film for dem eller ej. Filmen har et lavt budget, ringe effekter og skuespillet er i bedste fald mangelfuldt. Betyder det, at filmen ikke er værd at se? Nej da! Det er netop b-films kvaliteterne, man hungrer efter, hvis man hiver en film som "Without Warning" ned fra hylden. En film der fremstår, som var den skabt ud fra en devise om, at det der med at lave film da ikke kan være så svært. Der er ikke ironiseret eller på anden vis lagt lag ned i den her film, den ér ganske enkelt bare.\nEnkelte fornuftigt udførte effekter bliver det til.\nNår man lytter til instruktør Greydon Clark fortælle om sin tilgang til film, er der noget næsten barnligt (i ordets bedste betydning) over hans passion for mediet. Det er også, hvad der skinner igennem, når man ser “Without Warning”. Der er noget drenget over film som denne her. Dét i en sådan grad, at man næsten kan høre et barn fortælle en nedkogt version af filmens historie, når man ser de bizarre begivenheder udspille sig på skærmen. Det kommer også til udtryk i filmens dramatik, som lader til at have to indstillinger: Fuldt smæk og ingenting. Når filmen giver tid til at dens personer skal tale sammen, går den i stå, indtil den næste flåt-frisbee kommer flyvende gennem luften og igen sætter gang i de balstyriske løjer. \nSådan ser flåter ud i rummet!\nBlodsprøjt er der til gengæld nok af. Effektmagernes tricks er gennemskuelige. Alligevel ser det, når lyset rammer rigtigt, stadig bedre ud end det computergenererede splat, vi alt for ofte spises af med i de senere år - plus vi får fornøjelsen af at se et rumvæsen: Sådan et rigtigt rumvæsen med et overdimensioneret blåt hoved. Her er ikke noget med grundige biologiske overvejelser om, hvordan sådan et væsen ville være udformet men bare en god gammeldags mand i en dragt, der tilbringer det meste af sin tid på skærmen med blot at stå; han får dog også kastet med et par flåt-frisbees. Mange vil kende Martin Landau fra sin rolle som Bela Lugosi i “Ed Wood” (1994). I denne film udviser han ikke samme fine fingerspidsfornemmelser for skuespilfagets finere nuancer. Landau overspiller eftertrykkeligt og gloriøst. Det gør han over for Jack Palance, der har besluttet sig for at være cool i den her film, koste hvad det vil! Faktisk er han så cool, at han på mystisk vis er den eneste, der har fået den lyse idé at fjerne flåterne, når de vil til at suge hans blod.\n“No Chance... No Help... No Escape!”\nMit udgangspunkt er, at den her film skal dræbe en halvanden times tid. Til den opgave er den tilforladelig. Der sker tilpas mange særprægede og overgearede ting på både skuespils- og historiefronten til, at det ikke bliver kedsommeligt. I det mindste ikke for alvor. Det, der sker på skærmen, er ganske enkelt så dumt, at det er vidunderligt. Bær over med karakteren, for i bund og grund ved du allerede, om du vil kunne lide den her film.\nEtiketter: Anmeldelser, Anmeldelser til 3 Pinhead's, Horror, Sci-Fi, Skrevet af M. Svensson